Multi-touch PC panel sa ravnim ekranom - Automatika.rs\nNaslovna Vesti Novi proizvodi Multi-touch PC panel sa ravnim ekranom\nAvalue Technology predstavlja APC-18W5 PC panel sa ravnim ekranom, koji je pogodan za sve tražene aplikacije. PC panel ima zaštitu od grebanja prednje strane (stakla), propušta osvetljenje do 90% što omogućuje da boje na ekranu izgledaju veoma živopisno.\nAPC-18W5 pokreće Intel Atom D525 Dual-Core procesor, kojeg karakterišu odlične performanse i mala potrošnja energije. Sistem podržava automatsku kontrolu PWM (pulse width modulation) signala, kako bi mogli automatski podešiti LED osvetljenje i time smanjili potrošnju energije i ostvarili što bolju energetsku efikasnost. PC panel je lagan, bez ventilatora i debljine samo 59mm. Prednja strana panela je tipa IP55 koji olakšava čišćenje i održavanje, podržava još i VESA standard montaže što povećava njegovu funkcionalnost i kompaktibilnost.\nSistem sadrži programabilne tastere kojima se može realizovati veliki broj aplikacija. Sa zadnje strane nalazi se jedan COM port, dva USB 2.0 porta, jedan GB Ethernet ulaz, PS2 ulaz (miš ili tastatura), izlaz za zvuk i VGA izlaz za povezivanje na drugi displej.\nIntegrisani Intel Atom D525 Dual-Core procesor\nOsetljivost na dodir, sa mogućnošću multi-touch funkcije\nIntegrisana 1GB DDR3 memorija, sa mogućim proširenjem do 4GB\nJedan Intel 82574L Gigabit Ethernet\nDva USB 2.0 i jedan COM port\nDva Mini-PCIe slota za proširenje\n12-24V ulazni napon, ErP snaga, strujna zaštita\nOsvetljenje kontrolisano PWM signalom\nP55 prednji panel sa programabilnim funkcijskim tasterima\nPrethodni tekstNovi Hondin ASIMO spretniji i pametniji\nSledeći tekstParking asistent za vašu garažu


Kapčan: Sve ukazuje na to da je Rusija ipak spremna na suočavanje sa Zapadom\nRusija se oseća jakom i spremnom da ostane dosledna svom stavu, što nagoveštava da je veto na rezoluciju o nezavisnosti Kosova sasvim moguć, kaže u razgovoru sa kolegom Brankom Mikašinovićem, viši naučni saradnik u vašingtonskom Savetu za medjunarodne odnose, Čarls Kapčan, koji podvlači da u ovonedeljnom razgovoru sa Kondolizom Rajs, ruski predsednik Putin ipak nije razotkrio svoje buduće namere.\nKAPČAN: Kosovo predstavlja teško pitanje u odnosima SAD i Rusije i Kondoliza Rajs je tokom važne posete Moskvi izrazila nadu da Rusija neće staviti veto na rezoluciju o mogućoj uslovnoj nezavisnosti Kosova. Putin nije razotkrio svoje buduće namere, mada je za sada ostao na dosadašnjim pozicijama. Medjutim, zbog centralizovane vlasti Kremlja, ekonomskog prosperiteta i prihoda od nafte, Rusija se oseća jakom i spremnom da ostane dosledna svom stavu, što nagoveštava da je veto sasvim moguć. S druge strane, postavlja se pitanje - koliko je Kosovo važno za Ruse? To nas navodi na zaključak da Rusija možda neće upotrebiti veto da bi izbegla pogoršavanje odnosa sa EU i SAD. Ipak, sve ukazuje na to da je Rusija ipak spremna na suočavanje sa Zapadom u pogledu odbrambenog raketnog sistema u istočnoj Evropi i pitanja statusa Kosova.\nGLAS AMERIKE: Da li bi SAD mogle da prihvate veću ulogu Evropske unije i Rusije u definisanju budućeg statusa Kosova?\nKAPČAN: U rešavanju pitanja budućeg statusa Kosova, do sada su, u stvari, jednako participirale EU i SAD. Većina većih evropskih zemalja zalaže se za Ahtisarijev predlog, mada imate i zemlje koje mu se protive kao što su Španija, Slovačka, Grčka i druge. Medjutim, ne verujem da će te zemlje uzrokovati rascep unutar EU povodom kosovskog pitanja. Vremenom, Evropska unija će postati sve važniji faktor, kojoj će Vašington prepustiti vodeću ulogu i odgovornost za Kosovo, kako bi mogao da se fokusira na Avganistan, Irak i druga pitanja koja tretira kao strateški važnija.\nGLAS AMERIKE: Sa novom proevrpskom i umerenom vladom u Srbiji, da li će stav Beograda o Kosovu biti više uvažen na Zapadu?\nKAPČAN: SAD i Evropska unija su sasvim svesni političke situacije u Srbiji. To pokazuju primeri ranijih odluka - da se objavljivanje Ahtisarijevog predloga odloži do posle izbora u Srbiji, da se podrži ulazak Srbije u “Partnerstvo za mir”, kao i da se podrži izbor “umerene vlade u Srbiji”. Sve to ukazuje na odredjeno rauzmevanje Zapada i tezu da ne bi trebalo preterno žuriti u donošenju konačne odluke o statusu Kosova. SAD shvataju da je situacija u Srbiji neizvesna i da bi nezavisnost Kosova mogla da dovede do jačanja radikala, pa se sada govori i o pažljivijem pristupu rešavanja tog pitanja. Medjutim, da li to znači fundmentalnu promenu u američkoj poziciji - mislim da ne. Da li se možda zakulisno ponovo razmatra pitanje podele Kosova - to ne znam. Ali mislim da Vašington još stoji na poziciji da bi se ukoliko Kosovo dobije nezavisnost, to bi odnosilo na celokupnu teritorju pokrajine.


Otklonjena pretposljednja prepreka: BiH pristupa WTO nakon dogovora sa Rusijom - Indikator.ba\nOtklonjena pretposljednja prepreka: BiH pristupa WTO nakon dogovora sa Rusijom\n13.2.2018 09:22 | Indikator.ba\nOn je napomenuo da su, nakon prošlosedmičnih završnih pregovora u Ženevi o pristupanju BiH STO i izražene podrške svih zemalja članica ove organizacije, preostali još samo završni pregovori sa Rusijom. "Na jedan smo korak. Preostalo je da pregovaramo sa Rusijom i ona je posljednja u ovim bilateralnim pregovorima. Sada sam još više ubijeđen da ćemo do kraja godine postati punopravna članica", istakao je Šarović.\nOn je naglasio da će korist od potpisivanja članstva biti velika, s obzirom da će BiH dobiti pristup novim tržištima, te da ovu privilegiju do sada nisu ostvarile sve susjedne zemlje. Prema riječima ministra, sa Rusijom je završeno pola posla, jer je postignuta saglasnost po pitanju odluke o kvalitetu tečnih naftnih goriva, odnosno mogućnosti da ruske kompanije mogu da prodaju i da, po ugledu na druge zemlje, gorivo sa većim kvalitetom bude označeno na benzinskim pumpama.\n"Pregovaramo i pristupu tržištu Ruske Federacije. Njihov interes su poljoprivredni proizvodi i žele lakši pristup na tržište BiH", pojasnio je on. Šarović je napomenuo da je u Ženevi bilo blizu 60 ambasadora, predstavnika STO, EU, SAD, Kine, zemalja arapskog svijeta, susjednih zemlja i da je BiH za prijem u STO dobila podršku vodećih sila. Takođe, dodao je on, usvajanjem Mape puta za prijem BiH u STO, članice ove organizacije potvrdile su svoju opredijeljenost da BiH bude primljena u Svjetsku trgovinsku organizaciju do ljeta 2018. godine.


Softveri Infowatch, prodaja softvera | VirtualniGrad\nInfowatch je inovativna razvojna softverska kompanija koja obezbeđuje vrhunska modularna rešenja u oblasti nadzora informacija, njihove analize i čuvanja, uključujući prevenciju gubitaka podataka. Tehnološka rešenja omogućuju korisnicima prevenciju gubitaka podataka, upravljanje korisničkim iskustvima, zaštitu intelektualne svojine, upravljanje rizicima i usaglašavanje sa zahtevima. Prodaja softvera Infowatch obavlja se u firmi Optronics.\nCryptoStorage predstavlja klijent-server softversko rešenje koje obezbeđuje enkripciju podataka za laptop i desktop računare, USB drive, optički medijum, lokalne i mrežne foldere kroz centralizovano upravljanje pravima pristupa i obaveštavanje. Na ovaj način se obezbeđuju poverljivi korporativni podaci koji se nalaze na serverima, računarima zaposlenih, uređajima za mass-storage u virtualnom i cloud okruženju, od neautorizovanog pristupa i objavljivanja.\nEnkripcija podataka se vrši na lokalnim mašinama, mrežnim resursima u virtualnom, kao i cloud okruženju. Mogu se zaštititi HDD, celi ili njihove particije, uključujući system i boot sektore. Ovim se štite podaci u slučaju slanja na servis ili prilikom odstranjivanja neispravnih diskova. Takođe se štite podaci na mass-storage uređajima koji mogu biti izgubljeni ili ukradeni.\nUz ovakav sistem zaštite se omogućuje bezbedna kolaboracija zaposlenih u sigurnom okruženju. U okviru centralnog sistema dodeljivanja prava se može podesiti multi-korisničko pravo pristupa zaštićenoj informaciji.\nKribrum je cloud-bazirano rešenje monitoringa socijalnih medija u cilju pomaganja kompanijama da upravljaju svojim ugledom, poprave iskustva korisnika i njihovo mišljenje izneto online o razvoju proizvoda.\nKribrum softver omogućava nadzor u realnom vremenu svih tipova online medija i ima veliku pouzdanost u analiziraju osećanja sa prepoznavanjem humora, slenga i vulgarnosti. Takođe ima efikasan filter za spam, kao i specifičan industrijski lingvistički model za visoko kvalitetnu analizu.\nPodržano je više evropskih i azijskih jezika.\n• Procenu prepoznavanja brenda od strane internet korisnika i poređenje sa drugim brendovima.\n• Detektuje nedobronamerne diskusije koje se odnose na kompaniju i razrešava ih kako bi se ublažio rizik od rušenja ugleda\n• Analizira korisničke komentare za otkrivanje mana proizvoda odn. usluge i njihovo poboljšanje\n• Analizira efikasnost korisničke podrške i momentalno popravlja brigu o kupcu.\n• Analizira efikasnost marketinške kampanje, definiše trendove na tržištu na osnovu neformalnih korisničkih mišljenja.\nOvo je modularni softverski paket koji sprečava odliv ili neautorizovanu distribuciju osetljivih kompanijskih podataka. Monitor saobraćaja se ponaša kao stražar na endpoint-u, sprovodeći polise na nivou računara i kao mrežni vratar koji nadzire izlazni saobraćaj da obezbedi da se osetljivi podaci ne odaju putem e-maila, web-maila, socijalnih mreža, IM ili drugih online kanala.\nMonitoring i analiza informacija koje se šalju van bezbednosne korporativne mreže omogućavaju prevenciju odliva informacija u slučaju kršenja bezbednosnih pravila, kao i arhiviranje poruke radi kasnije analize, istrage i sakupljanja dokaza. Uz online komunikacione kanale, još se nadziru i mobilni diskovi, kao i lokalni i mrežni štampači.\nDobre strane korišćenja Infowatch monitora saobraćaja su:\n• Puna kontrola toka osetljivih podataka,\n• Usklađenost sa internim polisama i standardima, eksternim pravilima i propisima, industrijskim standardima i bezbednosnim zahtevima kupaca,\n• Minimizacija finansijskih, legalnih i rizika gubljenja ugleda koji mogu proisteći iz gubitka podataka\n• Poboljšanje korporativne kulture kroz edukaciju zaposlenih o primeni pravilnih bezbednosnih polisa.\nUkoliko Vas zanima prodaja softvera Infowatch, obratite se Optronicsu.\nProdaja softvera Acronis\nLegalizacija softvera i licence za Microsoft izdanja\nNovi softveri za knjigovodstvo


HLADAN TUŠ: Ukrajina nema šanse skoro u NATO\nHLADAN TUŠ: Ukrajina nema šanse skoro u NATO\nŠef minhenske Konferencije o sigurnosti Volfgang Išinger smatra da Ukrajina u bližoj budućnosti skoro da nema šanse da postane članica NATO.\n„Mislim da tu nedostaju mnoge pretpostavke (za članstvo)“, rekao je Išinger danas za nemački RBB i dodao da Ukrajina, između ostalog, mora najpre da bude u stanju sama sebe može da štiti. Išinger je, podsetimo, i specijalni izaslanik OEBS-a za Ukrajinu.\nNaglašavajući da NATO želi da primi i one zemlje koju mogu da daju doprinos za sigurnost NATO oblasti, Isisnger je naglasio da NATO nije humanitarna organizacija.\n„Pristup NATO ja vidim kao jedan potpuno dugoročni cilj“, rekao je Išinger, specijalni pregovarač OEBS-a za Ukrajinu za koga se kaže da pripada najboljim, koje nemačka diplomatija ima da ponudi.\nIšinger, čovek iz Baden-Virtemberga, nemački, švajcarski i američki student, stekao je ime 1995. godine, kada je zajedno sa američkim diplomatom Ričardom Holbrukom stvarao Dejtonski sporazum, kojim je okončan rat u Bosni i Hercegovini.\nIšinger važi za čoveka sa najboljim kontaktima i političara koji se dobro razume u krize. Za njega se kaže da je diplomata koji zna i da govori i da sluša, da zna da ne razočara ni novinare ni diplomate i da, kao pregovarač, spada u red onih koji ne čekaju da mu strane u sukobu „serviraju“ rešenje.\nAnalitički razum i dobro poznavanje američke, ali i ruske politike obezbedilo je Išingeru da zauzme vodeće pozicije i decenijama bude jedan od onih, koji su oblikovali nemačku spoljnu politiku.\nPredstavnik Evropske unije (EU) za spoljnu politiku Havijer Solana imenovao je 2007. godine Išingera, političara sa iskustvima u Americi, Velikoj Britaniji i Francuskoj, za predstavnika EU za pregovore o budućnosti Kosova i Metohije.\nIšinger je pokazao i šta može i šta ne može i ispred pregovaračke „trojke“ predlagao „model dve Nemačke“ za odnose Beograda i Prištine.\nKasnije je govorio da je SRJ bila bombaradovana i zbog griže savesti međunarodne zajednice koja nije ništa učinila da spreči krvoproliće u Bosni, da NATO bombardovanje nije bila greška, da Srbija treba da prihvati bolnu realnost da od 1999. godine nema političku kontrolu nad Kosovom…\nOn je, kao državni sekretar u MIP, učestvovao u vreme „kosovskog rata“ 1999. godine u nastojanjima nemačke vlade, koju je tada vodio Gerhard Šreder, da podstakne Rusiju na zajedničku poziciju sa sedam ekonomski najrazvijenijih zemalja (G-8).\nNe samo da je učestvovao u formulisanju i oblikovanju nemačke politike prema Balkanu, već i u oblikovanju odnosa između NATO i Rusije, kažu za Išingera analitičari i poznavaoci političkih prilika.


Raspirivanje histerije: Ukrajinu će preplaviti oružje — spremaju li sukobe na istoku - 09.06.2018, Sputnik Srbija\nRaspirivanje histerije: Ukrajinu će preplaviti oružje — spremaju li sukobe na istoku\nKijevske vlasti planiraju da ukinu sva ograničenja na kupovinu oružja u inostranstvu. Posle liberalizacije zakonodavstva u ovoj sferi, pravo na uvoz oružja... 09.06.2018, Sputnik Srbija\n07:05 09.06.2018 (Osveženo: 17:00 06.08.2021)\nKijevske vlasti planiraju da ukinu sva ograničenja na kupovinu oružja u inostranstvu. Posle liberalizacije zakonodavstva u ovoj sferi, pravo na uvoz oružja imaće i državne strukture i privatna preduzeća. Ruski politikolozi upozoravaju da takve mere mogu biti priprema za predstojeću eskalaciju sukoba na istoku zemlje.\nUkrajina: Operacija vraćanja Donbasa mora biti na nivou policije\n7 Jun 2018, 15:15\nStručnjaci takođe navode da odluka ukrajinskih vlasti može da dovede do gubitka potpune državne kontrole nad uvozom i izvozom oružja u toj zemlji.\nVest o tome da će Kijev uskoro odobriti direktan uvoz oružja i tehnike svih proizvođača obelodanio je sekretar Saveta za nacionalnu bezbednost i odbranu Ukrajine Aleksandar Turčinov.\n„Mi ćemo dozvoliti uvoz oružja i vojne tehnike privatnim firmama, koje su dileri, dobavljači vojnog oružja i mi ćemo ukloniti sva ograničenja na direktne ugovore za naše snage u vezi sa kupovinom oružja u inostranstvu“, rekao je Turčinov.\nOn je istakao da će ove izmene „značajno ojačati odbrambenu sposobnost Ukrajine“.\nPored toga, ukrajinskim preduzećima će biti dozvoljeno da uvoze opremu kako bi osigurali sopstvenu proizvodnju tehnike i oružja, a takođe Savet za nacionalnu bezbednost i odbranu Ukrajine namerava da se obrati Vrhovnoj radi sa zahtevom da dozvoli privatizaciju preduzećima iz odbrambene industrije.\nU Moskvi su ove poteze Kijeva nazvali „raspirivanjem histerije“. Zamenik predsednika komiteta Državne dume za međunarodne poslove Dmitrij Novikov smatra da ukrajinske vlasti na ovaj način podstiču histeriju i pogoršavaju situaciju, a takođe ocenjuje i da Kijev na taj način pokušava da pošalje signal Zapadu. Kako je istakao, sve se to čini da bi se opravdali mogući pokušaji oružane intervencije u Donbasu.\nS obzirom na to da sovjetsko oružje koje je ostalo na teritoriji Ukrajine zastareva, Kijev signalizira Zapadu da je spreman da primi oružje i da dobije sponzorstvo od svojih zapadnih kolega, objasnio je Novikov.\nAnalitičari navode da poslednjih nedelja Kijev na sve načine provocira republike u Donbasu i krši Minski sporazum, dok najave o ukidanju ograničenja na kupovinu oružja u inostranstvu govore o tome da se ukrajinske vlasti spremaju da pojačaju svoje akcije na istoku zemlje.\nUkrajina zatvorila deo Azovskog mora zbog vojnih vežbi\n4 Jun 2018, 21:05\n„Nema nikakve sumnje da su aktuelne kijevske vlasti zainteresovane da Ukrajinu preplavi reka oružja i borbene tehnike kako bi oni rešavali svoje zadatke i bili spremni da putem sile reše problem jugoistoka Ukrajine. Pošto je kijevsko rukovodstvo uz pomoć bajoneta došlo na vlast, sada namerava da se tu i zadrži pomoću vojnih metoda upravljanja državom. Tome se čak prilagođavaju i zakoni, koji predsedniku daju pravo da neograničeno koristi Oružane snage i da ih koristi tamo gde on smatra da su neophodne, a za to je potrebno mnogo oružja, borbene tehnike i municije. Težnja da se obezbedi direktan uvoz oružja i tehnike rešava za njega glavni problem — samo postojanje i opstanak kijevskih vlasti“, smatra politikolog Andrej Koškin.\nEksperti ocenjuju da ukrajinski predsednik Petro Porošenko jednostavno ne može da javnosti pokaže dostignuća u domaćoj socijalnoj i ekonomskoj politici, pa stoga pokušava da prebaci pažnju građana sa ovih pitanja na spoljnopolitička. Zbog toga je čak spreman i da pogorša situaciju u Donbasu.\nPolitikolozi dodaju da predsednik Ukrajine predstavlja sebe kao „političara rata, a ne kao goluba mira“ i da sada priprema pravni okvir za pogoršavanje situacije u Donbasu.\nEksperti smatraju da, uprkos zastarelosti oružja, Kijev ima dovoljno sredstava na raspolaganju i navode da je Ukrajina neke vrste oružja čak i modernizovala, na primer, oklopna vozila i avione, ali da će, bez obzira na to, Ukrajina izdvojiti novac iz budžeta za kupovinu stranog oružja.\nTo se, kako ocenjuju, ne radi u interesu naroda, nego u interesu onih snaga i onih sponzora koji su vladajuću garnituru u Kijevu doveli na vlast. Kako ističu analitičari, kupovina oružja u inostranstvu je jedna od formi vraćanja dugova.\nPodsetimo, Rusija je više puta upozoravala kolektivni Zapad da će isporuke oružja Ukrajini samo dovesti do eskalacije konflikta u Donbasu. Portparol predsednika Rusije Dmitrij Peskov govorio je da isporuke oružja Ukrajini neće pomoći rešavanju krize u Donbasu i realizaciju Minskog sporazuma.\n29 Maj 2018, 18:46\nProšle godine je američka administracija odobrila isporuke oružja Kijevu, uključujući i američki protivtenkovski raketni kompleksi „Džavelin“. Krajem aprila je potvrđeno da su ti sistemi stigli u Ukrajinu, ali je Vašington zabranio Kijevu da ih koristi na liniji razgraničenja u Donbasu.\nMeđutim, ukrajinski zvaničnici tvrde da bi zabrana mogla da bude ukinuta „u svakom trenutku“.\nKijevske vlasti računaju na to da će, ako se situacija dalje zaoštri, dobiti dozvolu od SAD da upotrebe dva-tri ta sistema, a to će, prema njihovoj proceni, „neprijatelja odbiti na prilično dugo vreme“.\nLideri Donbasa su upozorili da će američke isporuke oružja samo dovesti do pogoršanja situacije u regionu.


Srbija: Usvojen protokol ulaska u Srbiju uz negativan test na koronu ili samoizolaciju – SNEWS\nBy SNews 13. Maja 2020. 520 No comment\nVlada Republike Srbije usvojila je u utorak protokol ulaska državljana Srbije i stranih državljana u Republiku Srbiju, u skladu sa epidemioploškom situacijom i zaštitom stanovništva od zarazne bolesti COVID-19.\n“Državljani Srbije mogu da uđu u našu zemlju i kreću se bez ograničenja uz negativan PCR test na koronavirus, ne stariji od 72 sata. Ukoliko nemaju urađen test sa negativnim rezultatom, svi naši državljani, bez izuzetka, moraće da budu u kućnoj samoizolaciji u trajanju od 14 dana”, saopšteno je iz Vlade Srbije.\nKako se pojašnjava ova dozvola može se pribaviti u ambasadi ili konzulatu Srbije u zemlji iz koje strani državljanin dolazi.\nKrizni štab za zaštitu zdravlja stanovništva od zarazne bolesti COVID-19, preporučio Vladi da od 1. juna u potpunosti otvori granice za državljane 4 susjedne zemlje – Bosne i Hercegovine, Albanije, Crne Gore i Severne Makedonije.\nZbog pandemije koornavirusa Srbija je zatvorila granice 20. marta 2020. godine.\nTagovi: granice protokol ulaska u Srbiju Vlada Srbije\nBošnjačko nacionalno vijeće obilježilo je 11. maj – Dan bošnjačke nacionalne zastave.


FSS: Prekidaju se sva takmičenja, treninzi, okupljanja - Sport - Dnevni list Danas\nPočetna » Sport » FSS: Prekidaju se sva takmičenja, treninzi, okupljanja\nFSS: Prekidaju se sva takmičenja, treninzi, okupljanja\nFudbalski savez Srbije (FSS) saopštio je danas da se uvođenjem vanrednog stanja u zemlji prekidaju sva fudbalska takmičenja, treninzi, prijateljske utakmice i okupljanja.\n0Piše: Beta 16. marta 2020. 11.52\nKako se navodi, svi fudbalski i futsal klubovi pod ingerencijom FSS dužni su da odmah obustave učešće u fudbalskim takmičenjima svih nivoa, otkažu sve zakazane prijateljske utakmice, obustave sve vidove trenažnog procesa igrača i igračica i prestanu sa organizovanjem bilo kakvog vida rekreativnog bavljenja fudbalom i futsalom.\nKlubovi su, takođe, dužni da prestanu s okupljanjem sportista i sportistkinja u svojim prostorijama.\n„Nalaže se svim fudbalskim i futsal klubovima, kao i teritorijalnim, okružnim, gradskim i opštinskim fudbalskim savezima sa teritorije FSS, da prate obaveštenja, naredbe i uputstva nadležnih državnih organa i da postupaju u skladu sa onim što u njima bude saopšteno“, navodi se u saopštenju i dodaje da će članovi FSS o daljim koracima biti blagovremeno obavešteni.\nFSS, sport, Takmičenja, Treninzi\nZašto kadrovske promene u FSS nisu rešenje za probleme u srpskom fudbalu?\nNakon dosuđenog penala za Partizan Zvezda pozvala FSS da se „ne bruka“


Košarkaši Partizana gostuju u Zadru, Zvezda dočekuje oslabljeni FMP - Sport - Dnevni list Danas\nPočetna » Sport » Košarkaši Partizana gostuju u Zadru, Zvezda dočekuje oslabljeni FMP\nDa se 26. oktobra 2018. crno-belima nije desio Zadar u Beogradskoj areni, pitanje je da li bi Andrea Trinkijeri uopšte preuzeo Partizan.\n0Piše: N. M. 19. januara 2019. 10.14 Izmenjeno: 10.15\nNenad Čanak je posle, objektivno gledano, velike blamaže, kao odgovoran čovek podneo ostavku, uprkos tome što ga je danima unazad predsednik Ostoja Mijailović javno podržavao u radu, a njegovu poziciju preuzeo je proslavljeni italijanski stručnjak. U tromesečnom periodu do subotnjeg revanša u Dalmaciji, Partizan je unapredio igru, pojačao roster, prošao u Top 16 fazu Evrokupa i postao ravnopravan takmac za što bolju poziciju u plej-ofu ABA lige. U skladu sa ambicijama, crno-beli će večeras izaći na megdan Zadranima koji su jedna od najlošijih ekipa na domaćem terenu u regionu (17.00).\nDalmatinci godinama unazad bezuspešno pokušavaju da postanu konkurentniji najvećim rivalima u ABA ligi; ove sezone su vratili Anta Nazora na mesto prvog čoveka struke, koji je zaista dobar trener, međutim rezultati nisu ništa bolji. Zadrani u dvorani „Krešimir Ćosić“ imaju skor 2/5 i po tome su ubedljivo najlošija ekipa u šampionatu. Iako je Luka Božić drugi najkorisniji igrač ABA lige sa prosečnim indeksom 25,13 ekipa nikako ne uspeva da napravi rezultatski pomak. Trenutno imaju samo jednu pobedu više u odnosu na poslednjeplasiranu Krku, što je u odnosu na individualni, ali i timski kvalitet zaista neočekivano. Poslednjih dana 2018. angažovali su Luku Žorića, nekadašnjeg reprezentativca Hrvatske, inače rođenog Zadranina, koji je u 35. godini života ipak predaleko od forme po kojoj je bio prepoznatljiv igrajući, prevashodno, za Unikahu, Fenerbahče i Cibonu.\n– Igramo protiv ekipe koja nas je razbila u Beogradu. Biće nam veoma teško jer će se oni svim snagama boriti za svaku loptu. Ako želimo da izborimo pobedu, moramo biti jednako motivisani kao i oni – oprezan je Andrea Trinkijeri, svestan podatka da Partizan u gostima ima skor 4/3 i da je u takmičarskoj 2018/19 umeo, recimo, da izgubi u Novom Mestu.\nCrvena zvezda ne bi trebalo da ima većih problema protiv FMP u nastojanju da zadrži perfektan skor. Crveno-belima u ABA ligi nije problem da suvim kvalitetom nadigraju većinu ekipa i verovatno to i neće biti ni protiv „pantera“ koji su nedavno ostali bez ubedljivo najboljeg igrača i najkorisnijeg u čitavoj ligi – Dragana Apića (prešao u Lokomotivu Kuban). Zvezdini nedostaci u igri, koji su jasno uočljivi u oba pravca, ogledali su se u Evrokupu, pogotovo na gostovanjima Unikahi i Valensiji.\n– Očekuje nas utakmica na našem parketu posle dve nedelje. U goste nam dolazi FMP, veoma talentovana i mlada ekipa koja je u dosadašnjem toku ABA lige pokazala da poseduje kvalitet. Potenciramo da nam je potrebna koncentracija tokom čitavih 40 minuta jer smo u nekim od prethodnih utakmica videli da pad od samo nekoliko minuta može skupo da košta. Zato je potrebno da budemo fokusirani u subotu i da pred našim navijačima pokušamo da ostvarimo novu pobedu – istakao je trener Tomić, podsetivši da je Zvezda u poslednje dve nedelje imala brojna putovanja i čak četiri vezana gostovanja.\nAba liga, kk crvena zvezda, kk partizan, kosarka


Beloruska atletičarka dobila humanitarnu vizu za Poljsku | Novosadski informativni portal 021\n16:10 > 16:23\n"Kristina Cimanuska, beloruska atletičarka, je u direktnom kontaktu sa poljskim diplomatama u Tokiju. Odobrena joj je humanitarna viza. Poljska će uraditi sve što je potrebno da joj pomogne da nastavi svoju sportsku karijeru", napisao je Pšidač.\nPoljska i Češka su ponudile pomoć, a Ministarstvo spoljnih poslova Japana saopštilo je da je u kontaktu sa Međunarodnim olimpijskim komitetom (MOK), kao i organizatorima Igara u Tokiju. MOK, koji je u sporu sa Olimpijskim komitetom Belorusije, saopštio je da je intervenisao i da traži izlaz iz situacije, kao i pojašnjenje.\nBeloruski olimpijski komitet 25 godina vode predsednik Aleksander Lukašenko i njegov sin Viktor. I jednom i drugom je MOK zabranio da prisustvuju Olimpijskim igrama u Tokiju.\nBelorusija\tOI Tokio\n03.08.2021\t• 08:50\nNišta čudno, poljska se istinski trudi da na svaki način umeša prstiće u situaciju u Belorusiji gde živi dobar broj poljaka između kojih je i ova atletičarka. Sa druge strane od Poljske su napravili etnički čistu državu i strance ne mogu da smisle. Svejedno sve im to veliki medved sa istoka beleži u svesku i naplatiće opet prvom prilikom a ista nije daleko ma koliko se Poljaci uzdali u zapad jer zapad će ih ili podeliti ili pokloniti Rusima opet kao i svaki put do sad.


SKGO: Milion evra za zapošljavanje teže zapošljivih grupa stanovništva | Nova Ekonomija\nU okviru projekta "Inicijativa za inkluziju 3", raspisan je konkurs za izbor deset lokalnih samouprava koji će dobiti podršku za realizaciju projekata u cilju sprovođenja inovativnih i održivih rešenja za zapošljavanje teže zapošljivih grupa stanovništva, saopštila je Stalna konferencija gradova i opština (SKGO).\nPredlozi projekata moraju biti uskladjeni sa nacionalnim i lokalnim strateškim dokumentima, a namenjeni su stvaranju novih mogućnosti za zapošljavanje povratnika iz zemalja EU, tražilaca azila, Roma i drugih marginalizovanih društvenih grupa.\nUkupan iznos koji se nudi je milion evra, a maksimalni iznos grantova za pojedinačne projekte iznosi 100.000 evra.\nPoziv za podnošenje predloga projekata biće objavljen sutra na sajtu, a trajaće do 5. maja.\nU prvoj fazi projekta "Inicijative za inkluziju" pružena je podrška projektnim timovima u sedam gradova (Požarevac, Arilje, Sokobanja, Kučevo, Novi Pazar, Bečej i Mladenovac), a u drugoj fazi podržano je u devet gradova (Valjevo, Požarevac, Sombor, Vršac, Bač, Apatin, Kraljevo, Raška i Novi Pazar).\nProjekat "Inicijativa za inkluziju 3" sprovodi SKGO, a deo je šireg programa Nemačke razvojne saradnje "Inkluzija Roma i drugih marginalizovanih grupa u Srbiji” koji sprovodi Nemačka organizacija za međunarodnu saradnju (GIZ), u partnerstvu sa Ministarstvom za ljudska i manjinska prava i društveni dijalog.


Mladi ne veruju institucijama - Društvo - Dnevni list Danas\nPočetna » Društvo » Mladi ne veruju institucijama\nNizak stupanj poverenja u najviše organe vlasti\nMladi ne veruju institucijama\nMladi nemaju poverenja u političke institucije u zemlji, niti političke predstavnike građana u republičkom i lokalnim parlamentima vide kao zastupnike interesa mladih, pokazalo je istraživanje, urađeno u okviru projekta ”Premijerka otvara vrata – Mladi na Vladi!”.\n1Piše: V. A. 07. novembra 2018. 15.10 Izmenjeno: 15.10\nU anketi je učestvovalo 1.280 mladih od 15 do 30 godina, koji su ukazali da u našoj državi ne postoji sistemska briga o problemima i potrebama mladih, ali i da mnogi mladi nisu dovoljno upoznati sa tim šta rade institucije koje se bave omladinskom politikom.\nStefan Đorđević, iz Krovne organizacije mladih Srbije, istakao je na današnjoj konferenciji za novinare da mladi institucije gledaju kroz prizmu osoba koje su na njihovom čelu. Na skali od jedan do pet, poverenje u vojsku je 3,3, u crkvu 2,5, policiju 2,2, Narodnu skupštinu 1,3, Vladu 1,6, a predsednika države 1,8. Među ministarstvima, najbolje je ocenjeno Ministarstvo omladine i sporta 2,6, a visoku ocenu dobio je Fond za mlade talente – 3,1 i lokalne institucije koje se bave omladinskom politikom (3,6).\nNa pitanje zašto nemaju poverenje u parlament, ispitanici su odgovorili da je ta institucija neodgovorna, da loše radi, ne radi u interesu građana, kao i da ima loš imidž u medijima. I predsedniku države „spočitavaju“ slične stvari, a oni koji su ga ocenili najvišim ocenama pozitivno gledaju na rezultate koje je postigao, imaju u njega poverenja i dopada im se njegov imidž u medijima.\nĐorđević je izneo podatak da dve trećine anketiranih veruje da nemaju uticaja na političke procese i donošenje odluka. Oko 40 odsto nikad ne glasa na izborima, a dve trećine ukazuje da se nijedna politička stranka i kandidat ne obraćaju direktno mladima. Istraživanje je pokazalo da mladi ne veruju ni političarima, ali ni političkim partijama, zbog korupcije, jer ne rade u interesu građana, ali i zbog toga što im je lični interes ispred opšte koristi.\nSvega 14 odsto je reklo da je član neke političke stranke, a indikativan je podatak da 92 odsto ispitanika veruje da se učlanjenjem u stranku lakše dolazi do posla. Za 36 odsto mladih demokratija je najbolji oblik vladavine, 31 odsto misli suprotno, a trećina ne može da se opredeli. Da je ovoj državi potreban jak vođa kome će narod verovati i slediti ga smatra 62 odsto učesnika istraživanja.\nNa konferenciji je rečeno da će nalazi istraživanja sa preporukama biti upućeni svim relevantnim institucijama u zemlji, ali i da planiraju da do kraja godine organizuju okrugli sto sa premijerkom Srbije Anom Brnabić.\ninstitucije, istrazivanje, mladiBeograd\n07. novembra 2018. u 15.40\nMladi nisu dovoljno upoznati o institucijama!


Je najuspešnija softverska kompanija na svetu. Osnovali su je Bil Gejts\nMicrosoft je najuspešnija softverska kompanija na svetu. Osnovali su je Bil Gejts (Bill Gates) i Pol Alen (Paul Allen) 1975. godine, a njena prvobitna misija bila je da „u svakom domu bude računar koji će raditi sa softverom kompanije Microsoft“. Danas je Microsoft peta navrednija kompanija na svetu, a vrednost njenog brenda je 61,2 milijardi dolara.\nRanih osamdesetih godina XX veka, kompanija je razvila operativni sistem DOS za računare kompanije IBM. Kompanija je iskoristila taj inicijalni uspeh da proda svoj softver drugim proizvođačima računara i postala je jedan od glavnih igrača u oblasti. Prvobitno oglašavanje prenosilo je poruku o nizu proizvoda kompanije Microsoft, u koje spadaju DOS, Excel i Windows, a kompanija ih je ujedinila pod brendom Microsoft.\nGodine 1986, kompanija je sa svojim akcijama izašla na berzu i doživela neverovatan rast u narednih deset godina kad je lansirala operativni sistem Windows i programski paket Microsoft Office. Godine 1990, lansiran je Windows 3.0, potpuno prerađena verzija operativnog sistema, u koju su ubačene aplikacije File Manager i Program Manager koje su i danas integrisane u sistem. Taj operativni sistem doživeo je uspeh preko noći, a kompanija je za dve godine prodala više od 10 miliona kopija softvera, što je bilo izuzetno dostignuće u to doba. Osim toga, Windows 3.0 je postao prvi operativni sistem koji je bio preinstaliran na nekim tipovima personalnih računara, što je bila još jedna prekretnica i za celu oblast delatnosti i za samu kompaniju Microsoft.\nTokom devedesetih godina XX veka, Microsoft ne samo da je uspeo da ubedi druge kompanije da je njen softver najbolji izbor na tržištu nego i da ga treba redovno nadograđivati. Kompanija je uložila milione dolara u oglašavanje u časopisima i dobijala je pozitivne kritike od vrhunskih časopisa koji su se bavili tematikom računara, što je doprinelo tome da Microsoft Windows i Microsoft Office postanu softver koji svako prosto mora da ima na svom računaru. Godine 1998, odjeknuo je slogan „Kuda danas želite da idete?“ („Where Do You Want to Go Today?“) kojim su se promovisali ne samo pojedinačni proizvodi kao što je Windows 98 već i sama kompanija, a koji je nosio i poruku da Microsoft može podjednako da ojača i kompanije i krajnje potrošače.\nSredinom devedesetih godina XX veka, kompanija Microsoft je stupila u čuveni takozvani „rat za veb-čitače“ dok se borila da nađe svoje mesto u vreme cvetanja interneta. Shvativši da je kompanija Netscape 1995. godine već imala svoj veb-pregledač (brauzer) Navigator, Microsoft je iste godine lansirao svoj veb-pregledač Internet Explorer. Do 1997. godine Explorer je već osvojio 18 odsto tržišta.\nU narednih pet godina, Microsoft je preduzeo tri velika koraka da prestigne Netscape. Prvo je povezao Internet Explorer sa proizvodima iz svog paketa Office, koji obuhvata programe Excel, Word i PowerPoint. To znači da korisnici koji žele paket MS Office automatski postali i korisnici veb-pregledača Internet Explorer. Drugo, Microsoft je ušao u partnerstvo sa kompanijom AOL, što mu je skoro preko noći otvorilo vrata ka pet miliona novih potrošača. Treće, Microsoft je zavukao ruku u svoj dubok džep i omogućio da Internet Explorer postane besplatan za sve korisnike, čime je u suštini „odsekao dotok vazduha“ kompaniji Netscape. Do 2002. godine, učešće kompanije Netscape na tržištu spustio se na više nego skromnih 4 odsto.\nBorba kompanije Microsoft da postane lider u domenu veb-pregledača nije prošla bez kontroverzi: neki su smatrali da kompanija gradi monopol u celoj toj oblasti. Kao posledica, zbog marketing taktike kompanije, 1998. godine usledila je antimonopolska optužba i mnogobrojne druge sudske tužbe. Ako ostavimo tužbe po strani, vrednost akcija kompanije munjevito je porasla i svoj vrhunac dostigla 1999. godine kada je jedna akcija vredela 60 dolara. Microsoft je nastavio da izbacuje nove proizvode na tržište, uključujući Windows 2000 u 2000. godini i Windows XP u 2001. godini. Takođe je 2001. godine lansirao konzolu Xbox, otvarajući sebi vrata multimilionske industrije video-igrica.\nTokom narednih nekoliko godina, vrednost akcija kompanije Microsoft je opala za više od 40 dolara po akciji jer su potrošači čekali da se na tržištu pojavi novi operativni sistem. U tom periodu, kompanija Apple se vratila na scenu u velikom stilu sa proizvodima prilagođenim potrošačima, kao što su kompjuteri Mac, uređaji iPod i iPhone i veb-servis iTunes. Kompanija Apple je takođe lansirala uspešnu marketinšku kampanju pod sloganom „Odaberi Mek(a)“ („Get a Mac“) u kojoj je glavni lik bio pametni, kreativni, ležerni Mek (Mac) i koji je stalno upoređivan sa uštogljenim štreberom po imenu Pi-Si (PC) koga često napadaju virusi. Ta kampanja je uspešno preobratila mnoge korisnike i narušila imidž brenda Microsoft.\nGodine 2007, Microsoft je lansirao novi operativni sistem pod imenom Vista od kojeg je imao velika očekivanja; međutim, sistem je imao dosta grešaka i pravio je probleme korisnicima, tako da je imidž kompanije dodatno narušen, a vrednost akcija dodatno opala čemu je doprinela i recesija u periodu 2008–2009. godine. Kao odgovor na teškoće, Microsoft je za svoj operativni sistem Windows pokrenuo kampanju „Život bez zidova“ („Windows. Life Without Walls“) da bi promenio svoj imidž u pozitivnom smeru. Nova poruka kompanije Microsoft – da su računari sa softverom Microsoft troškovno efikasniji u svakom pogledu od konkurenata – dobro je odjeknula u uslovima recesije. Nadajući se da će podići moral zaposlenih i lojalnost kupaca, Microsoft je takođe pokrenuo niz reklama „Ja sam Pi-Si“ („I’m a PC“) u kojima su glavni likovi bili obični ljudi – ponosni vlasnici personalnog računara.\nGodine 2009, Microsoft je lansirao Windows 7, poboljšanu verziju operativnog sistema, u kampanji „Windows 7 bio je moja ideja“ (Windows 7 was my idea). Četiri godine kasnije, imao je više od 30 prodavnica širom SAD i Kanade sličnih prodavnicama kompanije Apple. Generalni direktor odeljenja za komunikacione strategije kompanije Microsoft, objasnio je to na sledeći način: „Do sada smo uslužili više od 15 miliona korisnika i od njih smo mnogo naučili. Ovako direktno povezivanje sa kupcima nam je mnogo pomoglo da bolje razumemo njihove tehnološke potrebe“. Generalni direktor međunarodnog odeljenja za nove formate prodaje kompanije Microsoft, složio se s njim: „U ličnom kontaktu ostvaruju se znatno drugačija iskustva i mi smo veoma srećni što kupcima možemo da obezbedimo takav lični kontakt. Kada lično možete da pogledate kakvu tehnologiju nudimo, kada možete da je dodirnete i opipate, upali vam se ʻlampicaʼ u glavi“.\nNakon recesije, imidž i vrednost akcija kompanije Microsoft počeli su da se oporavljaju zahvaljujući njenom uspehu u maloprodaji, efektivnom marketingu i širokoj paleti novih proizvoda lansiranih na tržište. Microsoft je sa svojim pretraživačem Bing krenuo u trku sa kompanijom Google da se izbori za vodeće mesto na tržištu internet pretraživača, a pridružio se i trci rastuće industrije mobilnih tehnologija sa svojim operativnim sistemom Windows Phone. Širenje kompanije na tržište pametnih telefona 2011. godine bilo je veliko iznenađenje za mnoge analitičare, ali Microsoft se nadao da će pomoću pametnog telefona i operativnog sistema Windows Phone za mobilne telefone stvoriti snažnu vezu sa svojim kupcima širom sveta. Kompanija je nastavila sa svojim inovacijama 2012. godine, kada je na tržište izbacila Windows 8, Windows 8 Phone i računar po imenu Surface Tablet koji je impresionirao potrošače svojom odvojivom tastaturom koja služi i kao zaštitni poklopac. 2016. godine je uvela Windows 10 koji je besplatno dostupan na internetu.\nDanas kompanija Microsoft nudi širok asortiman softvera, mobilnih uređaja i uređaja za kućnu zabavu. Njeni najprofitabilniji proizvodi su i dalje Microsoft Windows i Microsoft Office, koji joj donose približno 80 odsto godišnjeg prihoda koji iznosi oko 86 milijardi dolara.\n1. Ocenite proizvode kompanije Microsoft i razvoj marketinga tokom godina. Šta je kompanija uradila dobro, a u čemu je pogrešila?\n2. Evaluirajte nedavna proširenje delatnosti kompanije Microsoft u sferama kao što su pretraživači interneta i pametni telefoni. Smatrate li da su to perspektivne oblasti rasta za tu kompaniju? Objasnite svoj odgovor.


Tanjug 28. januara 2021. 18:10\nNJUJORK – Borba protiv pandemije korona virusa i napori na suzbijanju klimatskih promena prioriteti su Ujedinjenih nacija u 2021. godini, izjavio je danas generalni sekretar Svetske organizacije Antonio Gutereš.\nOn je u intervjuu za agenciju Tas s ocenio da je prošla godina bila verovatno “najteža u našim životima, posebno zbog pandemije korona virusa“.\n“Moramo da iskoristimo 2021. godinu da preokrenemo situaciju. Moram da očaj zamenimo nadom”, istakao je Gutereš.\nPrema njegovim rečima, u ovoj godini mora da dođe do napretka kada je reč o vakcinama.\n„Očigledno je da postoje osnovni prioriteti koji se odnose na krhkost našeg sveta, a koje je pandemija raotkrila. To se odnosi na virus, klimatske problem, nejednakost i geopolitičku podeljenost, ali tu su i slabosti u oblasti nuklearnog razoružanja i sajber prostora”, podvukao je Gutereš.\nDodao je da su očigledni prioriteti za 2021. oporavak i pobeda nad pandemijom, kao i obezbeđivanje inkluzivne obnove, kao hitan rad na klimatskoj krizi.\n“Verujemo da moramo ozbiljno da shvatimo šta nam naučnici govore. Zato moramo da održimo porast temperature do 1,5 stepeni do kraja veka, a da do sredine veka dosignemo ugljeničnu neutralnost”, objasnio je Gutereš.


Vizija digitalizacije u kulturi - Ministarstvo kulture i informisanja\nPomoćnik ministra za razvoj digitalne istraživačke infrastrukture u oblasti kulture i umetnosti Dejan Masliković, u okviru konferencije „Digital 2018“, u hotelu Metropol održao je prezentaciju pod nazivom „Vizija digitalizacije u kulturi“. Glavne teme koje su predstavljene prisutnima bile su: virtuelne ture kroz manastire, interaktivna mapa Srbije na kojoj su obeležene ustanove kulture, mogućnosti korišćenja 3D tehnologije prilikom skeniranja kulturnih artefakata, itd.\nTokom izlaganja posebno je naglašeno da su ovakve konferencije najbolji pokazatelj da je digitalizacija kulturne građe najbolji i najefikasniji način zaštite kulturne baštine. Pored zaštite izvorne građe jedna od velikih prednosti digitalizacije je povećanje dostupnosti materijala u digitalnom obliku na dobrobit kako kulturne tako i sveopšte javnosti.\nPomoćnik ministra Dejan Masliković, tom prilikom, najavio je skoro predstavljanje digitalnog vodiča povezanog sa sistemom gugl mapa (google maps) koji će biti dostupan turistima prilikom obilazaka kulturnih ustanova širom Srbije.\nNa kraju izlaganja predstavljen je model virtuelnog kustosa, kao iskustvo posete muzeja nove generacije.


Vlada Srbije odustala od prodaje Telekoma\nTelekom Srbija ostaje u većinskom vlasništvu države, odlučila je Vlada Srbije. Na vanrednoj konferenciji za novinare kojoj su prisustvovali svi članovi Vlade, premijer Aleksandar Vučić rekao je da je ponuđena cena za tu kompaniju bila "nešto niža od očekivane i da je u skladu sa tim doneta odluka da se Telekom ne prodaje".\n"Vlada je očekivala cenu o kojoj je razgovarala sa predstavnicima sindikata, a najbolju ponudu dao je jedan američki investicioni fond", rekao je Vučić navodeći da zbog ugovora ne može da iznese više detalja, ali da na tu ponudu "nije bilo drugih primedbi osim visine cene".\nNajavio je da sada predstoji reorganizacija te kompanije "kako bi mogla da pobeđuje na tržištu".\nVučić o Gašiću\nAleksandar Vučić izjavio je i da je odluka da ministar odbrane Bratislav Gašić ne bude više ministar doneta, te da će biti sprovedena "brzo".\n"Odluka je doneta i odluka se neće menjati", rekao je Vučić.\nOn je ranije naveo da još nije odlučio hoće li Gašić biti razrešen ili će podneti ostavku, ali da sigurno neće moći da obavlja tu funkciju nakon uvreda upućenih novinarki TV B92.\n"Treba nam profesionalni menadžment, da se borimo na tržištu. Radićemo sve što bude bilo potrebno da pokušamo da napravimo najbolji mogući rezultat. Biće i rešavanja problema viška zaposlenih, ali biće i više ulaganja u internet i kablovsku mrežu, platformu. Mnogo toga ćemo morati da uradimo da bi Telekom mogao da opstane na tržištu", rekao je Vučić.\nOn je naveo i da se razmišlja o prodaji manjinskog paketa akcija, ali ni o tome nije izneo detalje.\nPodsećamo, Vlada Srbije odložila je donošenje odluke o eventualnoj privatizaciji Telekoma za 16 sati, a Vučić je rekao da želi poslednji put da sasluša privatizacionog savetnika za domaćeg operatera, kompaniju Lazard.\nZa preuzimanje 58 odsto akcija "Telekoma" stiglo je šest ponuda, a tender za prikupljanje ponuda za kupovinu većinskog kapitala te kompanije objavljen je u julu ove godine.\nNajveći akcionar "Telekoma" je država Srbija sa 58,11 odsto akcije, 20 odsto akcija je u vlasništvu kompanije, dok 14,95 odsto poseduju građani, a 6,94 zaposleni i bivši zaposleni "Telekoma".\nPre četiri godine procena je bila da "Telekom" vredi 2,2 milijarde evra i tadašnja vlada je za paket od 51 odsto akcija te kompanije tražila minimum 1,4 milijarde evra, a jedini ponuđač Telekom Austrije ponudio je 1,1 milijardu evra.\nKako su saradnici Navaljnog prikupili dokaze o njegovom trovanju


Četvrti prvenstveni trijumf fudbalera “Balkanskog” - Far\nFudbalski klub “Balkanski” zabeležio je četvrti prvenstveni trijumf. U 4. kolu Zone “Istok” na gostovanju u Zaječaru juče je nadigrao “OFK 019” rezultatom 4:1.\nPrvi deo susreta završen je 2:1 u korist “Balkanskog” kada su po jedan gol postigli Nemanja Mančić i Nikola Ćirić, a pobeda je krunisana u drugom poluvremenu meča sa još dva pogotka Davora Petrova.\n“Izuzetno sam zadovoljan još jednom pobedom mojih izabranika, a posebno me raduje odličan učinak novajlija u timu Nikole Ćirića i Davora Petrova. Ubedjivi smo i na tabeli sa maksimalno osvojenih 12 bodova” – rekao je za portal FAR trener “Balkanskog” Nebojša Rangelov,\nNaredni meč dimitrovgradski fudbaleri igraju na domaćem terenu u sportskom centru “Park”, kada im u subotu 14. septembra u goste dolazi 11. plasirani “Brodoremont” iz Kladova. Utakmica počinje u 16:00 sati.\n„Balkanski“ slavio u Pirotu protiv „Tanaska Rajića“ sa 2:0 Treća uzastopna pobeda “Balkanskog”, savladan i “Majdanpek” Ранджелов и Чирич донесоха трите точки на „Балкански“ на старта на футболното първенство в Зона Юг Йордан Георгиев с два гола спечели победата на „Балкански“ срещу „Младост“\ncaribrodDimitrovgradFK 019FK BalkanskiFudbalpobedaprvenstvoSportZaječarZona Istok\nPredstavnici Parka prirode "Vitoša" održaće javno predavanje u Pirotu i Dimitrovgradu


Odlučivanje o planu reorganizacije brodogradilišta "Bomex" 10. februara\nZrenjaninsko preduzeće "Shipyard Bomex 4M" je u dugovima i "potonuće" ukoliko ne bude prihvaćen unapred pripremljen plan reorganizacije ove firme, koji su osmislili suvlasnici i poslovodstvo. Prema njihovom mišljenju, brodogradilište može da opstane jedino ako banke kredite pretope u vlasništvo nad halama i opremom, i neobezbeđeni poverioci otpišu čak 90% potraživanja, piše lokalni lista "Zrenjanin" u poslednjem broju.\nObaveze koje u "Bomex"-u smatraju nespornim iznose čak 2,7 milijardi dinara, dok se vrednost onoga čime raspolažu procenjuje na 1,7 milijardi dinara. To bi, u najkraćim crtama, bila suština izmenjenog i dopunjenon Unapred pripremljenog plana reorganizacije "Bomex"-a u stečaju, koji je osmišljen tokom 2013, i o kojem poverioci treba da se izjasne 10. februara, na ročištu u zrenjaninskom Privrednom sudu.\nMeđu komercijalnim neobezbeđenim poveriocima, koji od "Bomex"-a potražuju milion dinara, više od tri četvrtine obaveza vodi se na suvlasnika brodogradilišta "Bomex export import" (515 miliona dinara).\nInače, od 3. januara, umesto Zorana Cvetkovića, brodogradilište "Bomex" kao direktor vodi Dragomir Subić, dugogodišnji direktor brodogradilišta "Begej". Osim Subića, na sprovođenju plana reorganizacije "Bomex"-a, kako se navodi, biće angažovan advokat Dejan Papić, kao i ekonomista Žika Kevrešan, navodi list "Zrenjanin".


27.11.2019 u 13:23\nLavrov: Zapad se ne odriče imperijalizma\nBIŠKEK - Zapadne zemlje treba da napuste navike koje su imale u prošlim vekovima kada su bile sposobne da nameću svoju volju drugim zemljama, izjavio je ruski ministar spoljnih poslova Sergej Lavrov „Najbolji način za okončanje ove nenormalne situacije je napuštanje imperijalnih ambicija i navika proteklih vekova, uključujući i onu da nameću svoju volju drugima i presuđuju svima”, rekao je Lavrov. Ruski šef diplomatije je govorio studentima na Diplomatskoj akademiji u Kirgiziji o tome kako naći najbolji način da se reši problem sankcija koje je zapad nametnuo Rusiji, javio je Tass, prenosi Tanjug.\n15.10.2019 u 08:41\nLavrov tvrdi da je Asanž verovatno mučen u londonskom zatvoru\nMOSKVA - Ruski ministar spoljnih poslova Sergej Lavrov izjavio je da veruje u mogućnost da je osnivač Vikiliksa Džulijan Asanž mučen u zatvoru u Londonu. On je to rekao za rusku televiziju Rusija 24, prenosi Tass. „Oni bi trebalo da ukinu i optužbe protiv (bivšeg pripadnika obaveštajne službe) Edvarda Snoudena, oslobode Džulijana Asanža i prestanu da pribegavaju mučenju, kojem je, po njegovom izgledu, on podvrgnut u pritvoru u Velikoj Britaniji”, rekao je Lavrov. Asanž je uhapšen u aprilu ove godine u ambasadi Ekvadora u Londonu, nakon što mu je ta zemlja nakon sedam godina ukinula azil, prenosi Tanjug.\n26.05.2022 u 16:42\nPlan za novi kineski tržni centar u Bloku 72\n26.05.2022 u 16:33\nTeške borbe na istoku Konga\n26.05.2022 u 16:11\nOperativni tim za podršku proizvodnji struje, planove nabavke


Privredna komora sarađuje sa Upravom za sprečavanje pranja novca - PKS-RPK Novi Sad\nPrivredna komora Srbije ( PKS) i Uprava za sprečavanje pranja novca potopisli su 27.aprila 2017. godine u Beogradu Sporazum o saradnji između te dve institucije.\nTaj dokument, čiji je cilj jačanja zajedničkih aktivnosti na stvaranju uslova za efikasnu primenu propisa o sprečavanju pranja novca i finasiranju terorizma, potpisali su predsednik PKS-a Marko Čadež i direktor Uprave za sprečavanje pranja novca Željko Radovanović.\nČadež je kazao novinarima da se ovim sporazumom stvaraju uslovi za unapredjenje dosadašnje saradnje dve institucije, a krajnji cilj je da se kroz stvaranje uslova za stalno usavršavanje obveznika Zakona o sprečavanju pranja novca i finansiranja terorizma, posebno grade partnerski odnosi sa Upravom u prepoznavanju sumnjivih transakcija i otkrivanju pranja novca i tako krerira nepovoljna klima za pranje novca u Srbiji.\nOn je podsetio da PKS i Uprava za sprečavanje pranja novca imaju dugogodišnju dobru saradnju i da će potpisivanje dokumenta obezbediti kontinuitet te saradnje i stvoriti pretpostavke za dalje unapredjenje aktivnosti na edukaciji i stalnom usavršavanju članica PKS-a koje u skladu sa zakonom imaju obavezu da obezbede ovlašćenim licima odgovarajuću obuku u oblasti sprečavanja pranja novca.\n„PKS ne radi ovakve inicijative zato što sama odlučuje o tome, već zato što je privredi to potrebno i oni to žele“, kazao je Čadež dodavši da su obveznici Zakona o sprečavanju pranja novca i finansiranja terorizma mnoge članice PKS-a, pre svega finasijske institucije, računovodstvene agencije, revizori, kao i posrednici u prometu i zakupu nepokretnosti.\nOn je naglasio da će kroz seminare koji slede zahvaljujući potpisanom sporazumu, članice PKS-a dobiti podršku u ispunjavanju zakonskih obaveza, dok će sa druge strane obuka koji će raditi ekspert Uprave za sprečavanje pranja novca obezbediti ovlašćenim licima kod obveznika da svoj posao rade efikasno, a nije zanemarljivo ni to da će seminari PKS-u značiti smanjenje troškova za ovu vrstu obuke.\n„Potpisivanjem sporazuma sledi nam obuka i treninzi na terenu od Subotice do Vranja. Želimo da podstaknemo da se izmedju obveznika i Uprave za sprečavanje pranja novca postepeno stvara partnerski odnos koji će omogućiti efikasnije otkrivanje sumnjivih transakcija i obaveštavanje Uprave o tome, jer smo svi na istom zadatku“, naglasio je Čadež.\nOn je dodao i da će pored obuke članice PKS-a biti informisane i o novim pravilima koje moraju da poštuju iz zakon, da dobiju odgovore na pitanja koje ih interesuju,a biće obavešteni i o svim novim pojavavama koje se otktriju u ovoj oblasti koja je podložna zloupotrebljavanju.\nRadovanović je kazao da je prevencija značajan deo celog sistema u borbi protiv pranja novca i finasiranja terorizma, naglašavajući da je Uprava u PKS-u prepoznala strateškog partnera na tom projektu.\n„Predstoji nam značajna saradnja i uključiće se i druge institucije koje žele da podrže naš rad“, rekao je Radovanović dodavši da će Uprava upoznavati članove PKS-a o svim novim pojavama do kojih ona dodje kada je reč o pranju novca.


11.06.2013 | KCB, Kulturni centar Beograda, Knez Mihailova 6, 20 časova\nZbog velikog interesovanja publike za ovu publikaciju koja pristupa medijaciji istorije fašističkih zločina, kolaboracije i antifašističke borbe na sasvim novi način, ova knjiga će biti predstavljena po drugi put široj publici u Beogradu.\nNjena posebnost leži u neposrednosti, sa kojom ovaj istorijski vodič omogućava čitaocu proučavanje dešavanja za vreme nemačke okupacije „na ulicama Beograda“. Prateći prostorno-tematski uokvirene ture, ova knjiga, pored informativnih tekstova, sadrži veliki broj svedočanstva i ličnih priča o antifašističkoj borbi i stradanju Jevreja i Roma. Obrađuju se ideologija i mehanizmi fašističkog sistema terora i saradnja domaćih institucija, organizacija i pojedinaca sa okupatorom.\nSvrha ove publikacije je da bude oruđe u rukama svih onih koji žele da se angažuju protiv zaboravljanja, ćutanja i falsifikovanja tog perioda istorije.\nO metodologiji rada na ovoj publikaciji i ličnoj motivaciji za učesće u njenoj izradi će govoriti urednici publikacije Rena Redle i Milovan Pisari kao i autori, Nenad Lajbenšperger, istoričar i saradnik u Republičkom zavodu za zaštitu spomenika kulture, Ilija Malović, sociolog i nastavnik sociologije, Nataša Lambić, aktivistkinja, i dizajner knjige Đorđe Balmazović iz grupe Шkart. Svoj doprinos razgovoru o ovom vodiču daće i Davor Salom, koji dugi niz godina radi, između ostalog, i kao turistički vodič. Tema za razgovor će biti i predstojeća izgradnja šoping mola na mestu Topovskih šupa, prvog koncentracionog logor u Beogradu i mestu Holokausta i stradanja Roma.\nPredstavljenje publikacije je realizovano u saradnji sa Kulturnom Centrom Beograda. Drugo izdanje publikacije je producirano uz podršku Rosa Luxemburg Stiftung Southeast Europe u okviru projekta „Istorija u pokretu - Dijalog sa prošlošću“ Foruma za primenjenu istoriju.\nPublikaciju možete preuzeti kao PDF na internet stranici „Poseta Starom sajmištu/starosajmiste.info“:\nKnjiga je podeljena u tri celine: teorijski uvod u opšte probleme istoriografije; praktični deo, koji se sastoji od tematski organizovanih tura kroz izabrane delove grada Beograda; i sveobuhvatni pojmovnik o fašističkoj ideologiji, antifašizmu i pravnim merama protiv zločinaca.


Džon Halsman, član Saveta za spoljnolitičke odnose i predsednik konsultantske firme „Džon Halsman enterprajz"\n"Najnoviji krug evropskih sankcija protiv avanturističke politike Kremlja, obnovio je geostrateški kredibilitet „starog kontintenta."\nDžon Halsman, ugledni ekspert za međunarodne odnose tvrdi da je Brisel važniji od Vašingtona u rešavanju spora između Istoka i Zapada.\nPo Halsmanu, obaranje malezijskog aviona u Ukrajini nije glavni razlog zavođenja oštrijih sankcija Rusiji. Evropu je na to naveo gest ruskog predsednika Vladimira Putina, koji je tokom vikenda posle obaranja malezijskog aviona prestao da odgovara na pozive nemačke kancelarke Angele Merkel:\n„Setimo se da posle pada putničkog aviona Evropljani nisu odmah odgovorili sa oštrijim sankcijama. I dalje nisu mogli da se dogovore o tome. Nemci su se brinuli o energiji, Francuzi su želeli da prodaju oružje, a Britanci su strepeli za svoje finansije. Tek kada je tog vikenda Putin prestao da se odaziva telefonskim pozivima Angele Merkel, Evropljanima je preko noći postalo jasno koliko su beznačajni.“\nHalsman smatra da je Nemačka ključna za održavanje jednistvenog evropskog stava prema Rusiji. Međutim, nemačka javnost je podeljena u pogledu započinjanja ekonomskog rata sa Rusijom, dodaje on:\n„Sve ankete pokazuju da većina nemačke javnosti želi da Nemačka bude neutralan posrednik u sporu između SAD i Rusije. Lično, ne vidim da je to bio cilj u vreme Hladnog rata. Američkoj strani nije potreban posrednik, jer sama može da se obrati Putinu, potreban joj je saveznik. U Nemačkoj, međutim, još živi 'istočna politika' socijaldemokrata, koja zahteva da se sa Rusijom postupa u rukavicama. Zatim 800.000 radnih mesta u Nemačkoj zavisi od dobrih ekonomskih veza sa Moskvom. I najzad, američko-nemački odnosi nisu bili gori u poslednjih dvadeset godina. Tome su doprinela otkrića da NSA špijunira Nemce i njihove lidere.“\nNemačka je najvažnija zemlja u Evropi i od nje zavisi dalja politika, pa i budućnost evropskog bloka, napominje Halsman:\n„Bez Nemačke sankcije protiv Rusije neće biti efikasne, a Evropska unija ne može da funkcioniše bez nje. Veoma je važno da Vašington ne dozvoli da se Berlin previše udalji od transatlantskog prijateljstva. Stoga, treba odati priznanje Nemačkoj za čvrsti stav prilikom predlaganja najnovijih sankcija Rusiji.“\nIzrada evropskog plana za alternativne izvore energije, presudan je korak za održavanje jedinstvenog zapadnog stava prema Putinovoj avanturističkoj politici, smatra Halsman:\n„Ukoliko se ne odreknu zavisnosti od ruskih energenata teško će moći da se odupru Putinu više nego do sada. U stvari, ovog puta primarno je reč o evropsko-ruskim odnosima. Sjedinjene Države nisu u centru zbivanja.“\nRasplet spora između Istoka i Zapada više zavisi od Evrope nego od Amerike, zaključio je Halsman.


Mladi kao neizostavan dio Berlinskog procesa u 2021. godini - Institut za razvoj mladih KULT\nMladi kao neizostavan dio Berlinskog procesa u 2021. godini\nPrateći slogan „Bolji region počinje sa mladima“ (eng. Better Region Starts with Youth) održan je Forum mladih Zapadnog Balkana (eng. Western Balkans Youth Forum).\nOve godine trodnevni online događaj okupio je više od 80 mladih lidera iz regiona i Evrope koji su na interaktivan način u okviru različitih tematskih radnih grupa razgovarali o ključnim izazovima sa kojima se mladi suočavaju, te načinima kako postojeći izazovi mogu biti prevaziđeni.\nInstitut za razvoj mladih KULT dio je radne grupe Bolji region počinje sa volontiranjem koja je mapirala ključne probleme i izazove u oblasti volontiranja, te dala preporuke za poboljšanje i unaprijeđenje ove oblasti.\nPored preporuka za unaprijeđenje oblasti volontiranja, učesnici su u okviru tematskih radnih grupa dali preporuke i za važne teme kao što su odlazak mladih, održivi razvoj, pomirenje i izgradnja mira. Ključne preporuke sastavni su dio Regionalne agende mladih (eng. Regional Youth Agenda) koja je prezentirana na Samitu lidera zemalja Zapadnog Balkana.\nU svojoj pozdravnoj video poruci, njemačka kancelarka Angela Merkel pozdravila je učesnike i istaknula da je Regionalni ured za suradnju mladih (RYCO) glavni uspjeh Berlinskog procesa. Također je istaknula da su razmjene mladih nešto što nas zbližava, što sije sjeme razumijevanja i povjerenja između društava.\nForum mladih je prateći događaj Berlinskog samita 2021, koji zajednički organizuju Regionalna kancelarija za saradnju mladih (RYCO) i Francusko-njemačka kancelarija za mlade (OFAJ) u saradnji sa drugim regionalnim inicijativama i mrežama. Organizuje se uz podršku njemačkog Ministarstva spoljnih poslova i uz sufinansiranje Evropske unije.\nBerlinski proces je diplomatska inicijativa koju je 2014. pokrenula njemačka kancelarka s ciljem da se podrži mirna, stabilna i demokratska budućnost Zapadnog Balkana, a u cilju približavanja zemalja Zapadnog Balkana Eurospkoj uniji.


Savet bezbednosti UN sutra o izveštaju o KiM, Selaković na sednici - Radio Kosovska Mitrovica\nSavet bezbednosti UN sutra o izveštaju o KiM, Selaković na sednici\n19. April 2022, 16:15\nSavet bezbednosti Ujedinjenih nacija razmatraće sutra redovni šestomesečni izveštaj generalnog sekretara UN Antonija Guteresa o situaciji na Kosovu i Metohiji, a Srbiju će na toj sednici predstavljati ministar spoljnih poslova Nikola Selaković.\nNa sednici će biti razmatran Izveštaj generalnog sekretara UN o radu Unmika za period od septembra 2021. do marta ove godine, a početak sednice je u 21 sat, po srpskom vremenu, najavilo je Ministarstvo spoljnih poslova Srbije.\nU izveštaju je generalni sekretar UN izrazio žaljenje što je u dijalogu Beograda i Prištine dosad postignut samo “ograničen napredak” i ukazao na to da dijalog uz posredovanje Evropske unije, ostaje ključni okvir za normalizaciju odnosa.\nGuteres je ohrabrio obe strane da se konstruktivno angažuju na postizanju konkretnih rezultata.\n“Proces dijaloga i napori da se postigne normalizacija imaju punu i nesumnjivu podršku Ujedinjenih nacija”, istakao je generalni sekretar UN u izveštaju.\nNaveo je da je u tom pogledu ključno zadržavanje otvorenog, transparentnog i inkluzivnog procesa kako bi se postigli održivi sporazumi i ohrabrio Beograd i Prištinu da “obezbede značajno učešće širokog kruga učesnika” u procesu dijaloga.\nGuteres je ponovio poziv vladi privremenih prištinskih institucija da, bez daljeg odlaganja, u potpunosti primeni odluku Ustavnog suda privremenih prištinskih institucija iz maja 2016. godine o imovini manastira Visoki Dečani.\nTo bi bio važan korak jačanju poverenja ljudi u institucije, poručio je on.\nGuteres je, takođe, uputio poziv i Prištini i Beogradu da nastave saradnju u okviru Radne grupe za nestala lica.\nPozvao je institucije u Prištini, organizacije civilnog društva i lokalne zajednice da i dalje rade na stvaranju ambijenta pogodnog za bezbedan, dostojanstven i održiv povratak svih interno raseljenih lica i povratnika i za njihovu reintegraciju.


Saobraćaj bez dužih zastoja - RTV Doboj\nSaobraćaj bez dužih zastoja\nSaobraćaj se jutros na većini puteva u Republici Srpskoj i Federaciji BiH /FBiH/ odvija bez dužih zastoja i posebnih ograničenja, po suvom i mjestimično vlažnom kolovozu, saopštio je Auto-moto savez Republike Srpske.\nZbog izgradnje vijadukta “Mahovljani” na auto-putu Banjaluka–Doboj /dionica Banjaluka–Prnjavor/ petlja “Mahovljani” zatvorena je za sav saobraćaj, a vozači mogu koristiti petlju “Aleksandrovac”, saopštio je Auto-moto savez Republike Srpske.\nU cilju bezbjednog odvijanja saobraćaja na auto-putu “9. januar” Prnjavor-Doboj, uspostavljen je poseban režim saobraćaja, regulisan signalizacijom.\nNa auto-putu Banjaluka-Gradiška saobraćaj se odvija bez posebnih ograničenja, po suvom i mjestimično vlažnom kolovozu.\nZbog radova na bušenju i miniranju terena na dionici magistralnog puta Rogatica-Ustiprača u mjestu Dub dolazi do 10-minutnih obustava saobraćaja od 9.00 do 10.00 i od 13.00 do 15.00 časova.\nNa regionalnom putu Karanovac-Kneževo, u mjestu LJubačevo, zbog aktiviranog klizišta saobraća se jednom saobraćajnom trakom, naizmjenično.\nZbog izvođenja radova, na izgradnji mosta-vijadukta na dionici regionalnog putnog pravca Stari Majdan dva-Lamovita saobraćaj će biti regulisan privremeno postavljenom signalizacijom.\nU toku su radovi na projektu “Rekonstrukcija gradskog vodovodnog sistema Kozarska Dubica-faza dva” na dionici magistralnog puta Kostajnica-Kozarska Dubica jedan, a odvijanje saobraćaja reguliše privremena saobraćajna signalizacija.\nNa dionicama magistralnog puta Čelinac-Kotor Varoš i Kotor Varoš-Obodnik zbog rekonstrukcije i sanacije gradske vodovodne mreže opštine Kotor Varoš će biti izmijenjen režim odvijanja saobraćaja.\nU toku su radovi na izgradnji obilaznice oko Brčkog na magistralnom putu Brčko-Bijeljina zbog čega je izmijenjen režim odvijanja saobraćaja u naselju Gredice.\nU naselju Gorice kod Lončara zbog radova izmijenjen je režim saobraćanja, koji je regulisan privremeno postavljenom saobraćajnom signalizacijom.\nOd 8.00 do 16.00 časova, radi izvođenja deminerskih radova, dolaziće do privremene obustave saobraćaja na magistralnom putu na dionici Teslić-Kotor Varoš, u mjestu Rujevica i to 30 minuta obustave i 15 minuta propuštanja.\nZbog izvođenja deminerskih radova u mjestu Klakari Donji, opština Brod, izvršiće se povremena obustava saobraćaja na dionici magistralnog puta između Brodskog Polja i Brusnice radnim danima od 8.00 do 15.00 časova.\nNa regionalnom putu Kotor Varoš-Mitrovići zbog radova na rekonstrukciji i sanaciji gradske vodovodne mreže izmijenjen je režim odvijanja saobraćaja.\nNa dionici regionalnog puta Ukrina-Vijaka u Vijačanima zbog radova na sanaciji kolovoza saobraćaj se odvija povremeno jednom trakom. Na dionici regionalnog puta Karanovac-Mitrovići na mjestu klizišta saobraćaj se odvija jednom saobraćajnom trakom.\nNa dionici magistralnog puta Brod na Drini-Šćepan Polje /granica/ zabranjen je saobraćaj za sva vozila čija ukupna masa prelazi 16 tona.\nNa regionalnom putu Bratunac tri-Drinjača i dalje ostaje na snazi zabrana za teretna vozila ukupne mase preko 3,5 tona i autobuse klase M3, dok se zabrana ne odnosi autobuse prevoznika “Drinatrans” Zvornik, koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nU Banjaluci u toku su radovi na izgradnji mosta preko Šargovačkog potoka /Djevojački most/, zbog čega će do 4. decembra biti obustavljen motorni i pješački saobraćaj preko Djevojačog mosta u Subotičkoj ulici.\nNa putevima u FBiH povremene obustave saobraćaja zbog minerskih ili deminerskih radova tokom dana aktuelne su na magistralnom putu Stolac-LJubinje od 7.00 do 16.00 časova i na regionalnom putu Zavidovići-Olovo od 8.00 do 16.00 časova.\nZbog aktuelnih radova tokom dana moguće je sporije saobraćanje na putevima Donji Vakuf-Bugojno, Simin Han-Kalesija, Ključ-Mrkonjić Grad i Prozor-Jablanica.\nNa graničnim prelazima jutros nema dužih zadržavanja. Zbog radova na području Hrvatske, na prelazu Orašje-Županja vozila se kreću usporeno u oba smijera.\nDanas svježe uz sunčane periode\nServisna informacija CJB Doboj za 27.10.2016. godine


U četvrtak u 19 časova, ekipa Milana Tomića zaigraće protiv sastava Željka Obradovića, a duel u Štark areni na Novom Beogradu označiće definitivni povratak najbolje evropske košarke u glavni grad.U najavi tog meča, Obradović je izjavio da očekuje sjajnu atmosferu, Zvezda je apelovala da ne bude uvreda, već isključivo fer navijanja, a šef struke crveno-bijelih rekao je da će njegov tim dati sve od sebe da pokuša da pobijedi.\nSutra igramo protiv jednog od najboljih evroligaških timova, Fenerbahčea. U posljednjih pet godina bili su stalno na F4, uzeli su Evroligu, igrali finala i uvijek imaju cilj da osvoje Evroligu. Ovog ljeta doveli su jednog od najboljih bekova u Evropi, De Koloa, tu su i Vesterman, kao i Slukas, koji je poznat svima kao isto jedan od najboljih bekova .\nKomentarišući poziciju svog tima u Evroligi, Tomić je rekao da će energija sa tribina biti veliki adut njegovog sastava u sezoni 2019/20. Prošle sezone smo imali fenomenalnu godinu, osvojili smo ABA ligu i cilj nam je bio da se vratimo u Evroligu. Ove godine su to možda jači klubovi i finansijski i po imenima, ali naša prednost je 18.000 ljudi u Areni, što ne može da se poredi sa drugim ekipama , naglasio je on.\nU Evroligi je i pad od dva minuta dovoljan da se izgubi utakmica. Moramo da odradimo svoj posao najbolje da bismo došli do pobjede .Upitan za njegov prvi domaći meč u Areni, Tomić je podsjetio da je jednom imao priliku da bude akter utakmice u najvećoj dvorani u Srbiji - tada kao pomoćni trener Olimpijakosa. Bilo je 20 hiljada ljudi, to pamtim i neću zaboraviti. Nadam se da će sutra doći u što većem broju, jer su nam mnogo bitni i želimo da nam budu šesti igrač na terenu .Crvena zvezda je objasnila da se karte prodaju veoma dobro i da očekuju da Štark arena bude odlično ispunjena u duelu protiv jednog od najatraktivnijih rivala u Evroligi.\nzvezda mondo protiv jednog evroligi njihovi rekao tomic evroligu najboljih areni http\nwedesignweb.com stanje.com stockscrunch.com jicyf.com referrads.com usercomply.com shopaio.com djesi.com preporucujemo.com realestate-balkan.com realestate-bosniaandherzegovina.com spainserbia.com advertisement.cloud aktuelno.info vasagent.com realestate-finland.com backpackaccommodation.com ktotm.com realestate-iceland.com realestate-islands.com


Srbija treba da zalupa na vrata Unije - Politika - Dnevni list Danas\nPočetna » Politika » Srbija treba da zalupa na vrata Unije\nKomesar za proširenje EU Oli Ren danas u Beogradu s najvišim državnim zvaničnicima o nastavku integracija\nSrbija treba da zalupa na vrata Unije\nLiht: Ne čekati zeleno svetlo * Kavran: Bramercov izveštaj u junu * Bobić: Zahtev realan u drugoj polovini 2009.\nPredsednik Boris Tadić zatražiće danas od evropskog komesara za proširenje Olija Rena maksimum dobre volje Brisela za nastavak evropskih integracija Srbije i za blagonaklon stav prema nameri Beograda da zahtev za članstvo u EU podnese u aprilu, bez čekanja deblokade Prelaznog trgovisnkog sporazuma, rečeno je Danasu u dobro obaveštenim izvorima.\n0Piše: Igor Živanović, Aleksandar Roknić 11. februara 2009. 20.09\nPredsednik Republike je domaćin komesaru Renu i on će mu preneti naše ključne poruke u vezi s nastavkom integracija, a jedna od njih je da ne želimo više da čekamo, da je ubrzanje procesa pridruženja nacionalni interes države i da bi trebalo učiniti sve da se već u aprilu podnese zahtev za dobijanje statusa kandidata za članstvo u EU, rekao nam je izvor blizak učesnicima današnjih razgovora.\nOli Ren će se danas u Beogradu susresti i s premijerom Mirkom Cvetkovićem, predsednicom Narodne skupštine Slavicom Đukić-Dejanović, kao i sa šefovima poslaničkih grupa u parlamentu. Komesar će zajedno s predsednikom Tadićem svečano otvoriti i novo sedište Delegacije Evropske komisije u Novom Beogradu, saopštila je juče EK u Briselu.\n– Srbija ima potencijala da brzo napreduje u evropskim integracijama u 2009. Dolazim u Beograd da izrazim čvrsto opredeljenje Komisije da prati Srbiju na tom putu. Takođe ću ohrabriti srpske lidere da nastave sa reformama i da se ispune uslovi kako bi ta budućnost postala stvarnost – poručio je komesar Ren u saopštenju za javnost.\nRen će sa svojim domaćinima razgovarati o napretku evropskih reformi, o tome kako Srbija sprovodi delove Sporazuma o stabilizaciji i pridruživanju koji se tiču trgovine, kao i o saradnji s Tribunalom u Hagu i liberalizaciji viznog režima.\nIako su premijer Cvetković, vicepremijer Đelić i šef diplomatije Vuk Jeremić najavili da će Srbija u aprilu ove godine podneti zahtev za kandidaturu za članstvo, iz Brisela je u ponedeljak stigao „hladan tuš“ u vidu preporuke Olija Rena da bi s tim trebalo sačekati do deblokade Prelaznog trgovinskog sporazuma koja zavisi od toga kako Holandija sagledava „punu saradnju“ Beograda s Haškim tribunalom, odnosno od hapšenja Ratka Mladića i Gorana Hadžića.\nSonja Liht, predsednica Beogradskog fonda za političku izuzetnost, rekla je za Danas da očekuje da će Ren tokom posete „manje vremena provesti obaveštavajući se, budući da je veoma dobro upoznat sa situacijom u Srbiji, već će poslati poruku da Zapadni Balkan i Srbija neće biti zapostavljeni u godini koja je nepovoljna za EU“.\nKada je reč o podnošenju zahteva za kandidaturu u aprilu, Sonja Liht je optimista.\n– Ubeđena sam da će srpski zvaničnici izneti brojne argumente zašto treba podneti zahtev za kandidaturu – naglašava ona.\nLiht podseća da ni Hrvatska ni Crna Gora nisu čekale zeleno svetlo iz EU, ali i na reči Krisa Patena, bivšeg evropskog komesara za spoljne odnose, koji je svojevremeno rekao: „Ne čekajte da vas zovemo, morate lupati na vrata.“\n– Lupati na vrata znači i ispunjavanje svih obaveza koje smo preuzeli, kao što su donošenje i primena zakona – zaključuje Liht.\nMaja Bobić, generalni sekretar Evropskog pokreta u Srbiji, kaže za Danas da bi bilo realno da Srbija podnese zahtev za članstvo u drugoj polovini godine, tokom švedskog predsedavanja Uniji.\nOna smatra da je poruka komesara Rena srpskim vlastima „veoma interesantna i da je treba shvatiti ozbiljno“ i podseća da je ovo godina kada je EU suočena s problemima kao što su junski izbori za Evropski parlament, novembarski referendum u Irskoj o Lisabonskom sporazumu, parlamentarni izbori u sedam zemalja, kao i to da se suočava s posledicama svetske ekonomske krize, što su argumenti koji se koriste za odlaganje proširenja.\n– U strategiji proširenja jasno je rečeno da sve evropske države treba da dobiju status kandidata i u tom dokumentu je posebno istaknuta Srbija. Ne postoji protivljenje što se tiče podnošenja zahteva za kandidaturu, jer EU podržava integraciju čitavog regiona, pa i Srbije, ali možda je realna procena gospodina Rena da ovo nije dobar momenat za takav potez – objašnjava Bobić.\nNaša sagovornica ističe da je jednostrana primena Prelaznog trgovinskog sporazuma dobar signal da Srbija ima ambiciju da se približi EU, ali dodaje da se mora nastaviti saradnja s Tribunalom u Hagu.\n– Suočili bismo se sa zahtevom za hapšenje haških begunaca, ako ne sada, onda u nekoj od narednih faza približavanja Srbije EU, tako da ne bismo dobili pozitivno mišljenje o kandidaturi dok se ne završi saradnja s Hagom. Nema suštinskog pomaka ka EU dok se ta saradnja ne okonča – upozorava Bobić.\nUkoliko Srbija ipak odluči da ispoštuje preporuku o odlaganju podnošenja aplikacije za članstvo, u najboljem slučaju to neće biti moguće pre juna ove godine. Naime, glavni haški tužilac Serž Bramerc će tada predstaviti Savetu bezbednosti UN naredni izveštaj o saradnji vlasti u Beogradu s Tribunalom.\n– Polovinom maja ćemo poslati šestomesečni izveštaj SB UN, a onda će ga glavni tužilac predstaviti u junu ove godine. Do tada mi nećemo podnositi nikakve izveštaje, jer se oni jedino podnose Savetu bezbednosti, i to dva puta godišnje – rekla je Danasu portparolka Tužilaštva Olga Kavran.\nPrema njenim rečima, glavni tužilac Bramerc ima redovne sastanke sa članicama EU, ali im ne podnosi izveštaj.\n„Nećemo biti talac tuđe unutrašnje politike“\nKragujevac – Šef srpske diplomatije Vuk Jeremić izjavio je juče u Kragujevcu, koji je posetio povodom obeležavanja Dana državnosti, da Srbija u porcesu evropskih integracija neće biti talac tuđe unutrašnje politike. Na pitanje novinara Danasa da li će zvanični Beograd poslušati preporuku komesara Olija Rena o odlaganju podnošenja zahteva za članstvo u EU, ministar Jeremić je najpre konstatovao da je postupak pridruživanja Uniji interaktivan proces. „Mi ćemo nastraviti politiku bliskih kontakata s relevantnim institucijama EU, a jedna od njih je Evropska komisija. Srbija, međutim, ne može sebi da dozvoli da bude talac bilo čije unutrašnje politike. Zadatak naše vlade i državnog rukovodstva je da se i na ovom planu rukovodimo našim nacionalnim interesima“, poručio je Jeremić. Z. R.\nLjajić: Potrage su svakodnevne\nAkcije potrage za haškim optuženicima Ratkom Mladićem i Goranom Hadžićem su svakodnevne i kontinuirane i neće se završiti dok se njih dvojica ne nađu u Hagu, rekao je za Danas Rasim Ljajić, predsednik Nacionalnog saveta za saradnju s Tribunalom. On ističe da se svakodnevno kontinuirano radi na pronalaženju preostalih haških optuženika. „Bez obzira na to da li će specijalna misija EU doći u Beograd ili ne, mi nastavljamo naše akcije, jer znamo šta je cilj. Naš cilj nije da nekoga uveravamo da radimo, nego je cilj da završimo ovaj posao i tu priču skinemo s dnevnog reda. Svako ko hoće može da dođe i mi ćemo mu predstaviti šta sve radimo i kakav je naš plan“, navodi Ljajić. Koordinator Akcionog tima za lociranje i hapšenje haških optuženika nije želeo da procenjuje da li bi Srbija mogla da završi saradnju s Tribunalom do kraja ove godine. „Bilo bi kontraproduktivno da licitiramo s datumom ili nekim konkretnim obećanjem. Nemoguće je dati bilo koji rok“, zaključuje Ljajić u izjavi za Danas.\n11.15 Susret s predsednikom Borisom Tadićem u Palati Srbija\n13.30 Sastanak s predsednicom Narodne skupštine Slavicom Đukić-Dejanović i šefovima poslaničkih grupa u Domu Narodne skupštine\n14.45 Ceremonija otvaranja novih prostorija Delegacije Evropske komisije na Novom Beogradu\n15.15 Sastanak s premijerom Mirkom Cvetkovićem\nPrijem u hotelu Hajat Ridžensi


Muzej primenjene umetnosti - Beograd / BRIAN BRANISLAV RAŠIC / 40 PIX\nBRIAN BRANISLAV RAŠIĆ / 40 PIX je reprezentativna autorska izložba fotografija najveće rock`n`roll grupe na svetu – Rolling Stones.\nIzložba je predstavila B. Rašića, istaknutog profesionalca koji živi i radi u Londonu, prestonici rocka, medija i muzičkog biznisa. Muzej primenjene umetnosti, u saradnji sa Britanskim savetom, priredio je ovu izložbu u susret koncertu Rolling Stones-a koji, nažalost, nije održan. Izložba je bila u Muzeju od 27. marta do 7. aprila 2003. godine, a zatim je krenula po drugim srpskim gradovima i nastavila put po Balkanu.\n„Slikajući muziku”, Rašić je proputovao svet, prisustvovao najvećim rok događajima, upoznao legende rock muzike. Do sada je svoje radove objavljivao u najvažnijim profesionalnim časopisima i listovima – Times, Times magazine, Daily Mirror, NME, Melody Maker, Q, Select, Big, FHM, Mojo, San, Muzic Express, Playboy…\nPoslednju deceniju Rašić je ekskluzivni fotograf prestižne foto agencije Rex Features (druge po veličini na svetu), a njegove fotografije se objavljuju u najtiražnijim publikacijama, knjigama, katalozima, i enciklopedijama, na posterima, majicama i razglednicama.\nPovodom otvaranja izložbe, autor je u Muzeju imao susret sa posetiocima i razgovor o temi Slikati muziku.\nKoordinator programa: Mr Milica Cukić, viši kustos


U Beloj Crkvi o unapređenju usluga socijalne zaštite i poboljšanju položaja osoba sa invaliditetom -\n5. oktobra 2021.0271\nMinistarka za rad, zapošljavanje, boračka i socijalna pitanja prof. dr Darija Kisić Tepavčević posetila je danas Belu Crkvu, gde je sa nadležnima razgovarala o unapređenju usluga socijalne zaštite i poboljšanju položaja osoba sa invaliditetom u južnom Banatu.\nMinistarka Kisić Tepavčević je istakla da je Ministarstvo za namenske transfere lokalnim samoupravama za unapređenje usluga socijalne zaštite ove godine opredelilo 556 miliona dinara. Tim transferima je obuhvaćeno i pet opština na teritoriji Južnog Banata, kojima je opredeljeno više od 15 miliona dinara.\nSagledali smo koje su to aktivnosti koje treba da sprovodimo u narednom periodu kako bi svoje resurse usmerili tamo gde je pomoć najpotrebnija, navela je Kisić Tepavčević.\nNa teritoriji Južnobanatskog okruga postoji 24 udruženja osoba sa invaliditetom, a u ovoj godini je za njihov rad izdvojeno više od 5 miliona dinara, čime je obezbeđeno uključivanje osoba sa invaliditetom u različite inkluzivne programe i aktivnosti.\nMinistarstvo za rad, zapošljavanje, boračka i socijalna pitanja je u saradnji sa kompanijom Mocart obezbedilo kombi vozilo za potrebe osoba sa invaliditetom na području Bele Crkve.\nU prethodnom periodu obezbeđena su sredstva Sektora za zaštitu osoba sa invaliditeom za izgradnju prvog inkluzivnog igrališta za decu sa invaliditetom u Pančevu, postavljanje rampi na prioritetnim objektima u Alibunaru, Kovačici i Plandištu, adaptaciju prostorija, uvođenje grejanja na objektu Udruženja paraplegičara i kvadriplegičara Opovo, nabavku računarske opreme i nameštaja za dva udruženja osoba sa invaliditetom iz Vršca i drugo.\nMinistarstvo će, u skladu sa nazivom kampanje „SRBIJA BEZ BARIJERA”, nastaviti da radi na obezbeđivanju pristupačnog okruženja i društva bez barijera za sve građane.\nPredsednica opštine Bela Crkva Violeta Simić zahvalila je ministarki Kisić Tepavčević na poseti toj opštini, tokom koje su dogovoreni planovi za narednu godinu, u cilju pobošljanja uslova za život i rad građana.\nNačelnica Južnobanatskog upravnog okruga Marina Toman rekla je da je na sastanku dogovorena dalja podrška na unapređenju kadrovskih kapaciteta ustanova u toj opštini i njihovoj tehničkoj opremljenosti.\nRelated tags : darija kisić tepavčevićopština bela crkvavioleta simić\n7. oktobra 2021.0290\n21. decembra 2018.02421\n15. aprila 2019.0688\n25. maja 2022., 15:54


Bosanski Petrovac: Novi projekti - mojusk.ba\nBosanski Petrovac: Novi projekti\nU kabinetu načelnika Hujića upriličen je sastanak na kome su prisustvovali predstavnici Razvojne agencije USK-a, predstavnici Služe za obrt, poduzetništvo, razvoj i poljoprivredu, i načelnik Zlatko Hujić.\nTema sastanka bila je Program javnih investicija. Ovaj Program omogućava mrežni pristup za planiranje i praćenje projekata koji doprinose realizaciji ciljeva u svrhu regionalnog razvoja, čemu svi težimo.\nRazgovaralo se o novim projektima i programima za privrednike, čija će vrijednost biti oko 150.000 KM, a na koje će moći aplicirati i privrednici naše Opštine.\nNaime, Razvojna agencija Unsko-sanskog kantona je Odlukom Vlade USK, 2014. godine imenovana kao nadležna institucija za vođenje Programa javnih investicija.\nMUP USK u najvećoj koordiniranoj policijskoj akciji u BiH: Oduzete stotine litara nezakonito proizvedenog alkohola i hrane


Predsednik Bajden dobija treću dozu vakcine protiv Kovida-19, 27. septembra 2021.\nAmerički predsednik Džo Bajden dobio je dodatnu, treću dozu vakcine protiv Kovida-19, u nadi da će time pružiti snažan primer Amerikancima o potrebi da se dobije buster doza, iako milioni građana još nisu primili ni prvu vakcinu.\nTokom vakcinacije, Bajden je odbacio kritike da SAD treba da distribuiraju više vakcina širom sveta, pre nego što dozvole treću dozu kod kuće.\n"Uradićemo svoj deo posla", poručio je.\nAmerički Centri za kontrolu i prevenciju bolesti (CDC) prošle nedelje su podržali davanje dodatne doze Fajzer-Bajontek vakcine za Amerikance starije od 65 godina, odrasle osoba sa određenim zdravstvenim problemima i odrasle koji su izloženi virusu na svom radnom mestu.\n78-godišnji predsednik izjavio je da će njegova supruga Džil takođe uskoro dobiti buster dozu.\nIstog dana, dodatnu vakcinu je dobio i lider republikanaca u Senatu, Mič Mekonel, rekavši da je to bila "laka odluka", i dodao je da je preživeo dečiju paralizu pre nego što su vakcine iskorenile tu bolesti, i da je, celog života, zagovornik vakcinacije.\nDok naučnici imaju podeljena mišljenja o potrebi za busterima, imajući u vidu da toliko ljudi u SAD i drugim zemljama i dalje nije vakcinisano, Bajden je u avgustu objavio inicijativu o dodatnoj vakcinaciji u pokušaju da se ojača zaštita od veoma zarazne, delta varijante virusa.\nZa treću dozu se trenutno kvalifikuju samo oni koji su svoju poslednju dozu Fajzerove vakcine dobili pre najmanje šests meseci, kažu američki regulatori. Federalna uprava za hranu i lekove još nije razmotrila zahtev kompanije Moderna da se odbori njena buster doza a Džonson i Džonson se još nije prijavio za dozvolu.\nEksperti nastavljaju da se zalažu za vakcine dok velika regionalna žarišta virusa širom zemlje nastavljaju da opterećuju zdravstveni sistem. Medicinske sestre i lekari su iscrpljeni zbog brojnih pacijenata a situaciju otežavaju i neki članovi zdravstvenog osoblja koji odbijaju da se vakcinišu.


Iran odbio obnavljanje nuklearnih razgovora sa SAD - Povezane vesti - Naslovi.net\nTEHERAN — Iran je odbacio održavanje neformalnog sastanka sa Sjedinjenim Državama i tri evropske sile o oživljavanju sporazuma iz 2015. kojim je ograničen nuklearni program Teherana, u cilju da ga spreči da razvije nuklearno oružje. Teheran je… »\nIran je odbacio održavanje neformalnog sastanka sa SAD i tri evropske sile o oživljavanju sporazuma iz 2015. godine koji je ograničavao njegov program nuklearnog razvoja sa ciljem da ga spreči u razvoju nuklearnog oružja. Teheran je saopštio da pre… »\nIranci odbili Amerikance\nIran je odbacio održavanje neformalnog sastanka sa SAD i tri evropske sile o oživljavanju sporazuma iz 2015. godine. Sporazum je ograničavao njegov program sa ciljem da ga spreči u razvoju nuklearnog oružja. Teheran je saopštio da pre održavanja… »\nIran odbio sastanak sa SAD o oživljavanju nuklearnog sporazuma: Prvo moraju da ukinu sankcije! Nije vreme za neformalni…\nTEHERAN, VAŠINGTON - Iran je odbacio održavanje neformalnog sastanka sa SAD i tri evropske sile o oživljavanju sporazuma iz 2015. godine koji je ograničavao njegov program nuklearnog razvoja sa ciljem da ga spreči u razvoju nuklearnog oružja… »\nRTK pre 59 minutajoš 33 povezane\nRaketa od 500 evra protiv Gvozdene kupole: Glavna oružja u sukobu Izraela i Hamasa (VIDEO)\nRTV pre 29 minutajoš 27 povezanih\nRTV pre 17 minutajoš 28 povezanih


Krađa se desila 26.septembra u toku noći tako što su lopovi ušli u prostorije pošte razvalivši vrata pod okriljem mraka. Pretpostavlja se da se radi o najmanje dvojici ili grupi lopova jer su iz prostorije pošte bukvalno odnelii sef u kojem su se nalazile pare. Prema nezvaničnim informacijama, u sefu se nalazilo oko 700.000 dinara i 700 evra.\nKako saznajemo, uviđaj na mestu krađe obavili su policijaci policijske stanice Merošina po nalogu tužilaštva u Prokuplju, koje je nadležno za to područje.\nProtiv nepoznatih izvršilaca biće podneta krivična prijava zbog teške krađe.


Traktorche na BIROU :)\nDošlo je vreme da se Traktorche prijavi kao poslodavac. Kompanija Nikoloo je svoj uslužni program rešila da predstavi javno i tako obraduje potencijalne radnike. Prilikom posete BIROU porazgovarali smo sa većim brojem kandidata onako iz prve ruke. Pozitivna energija i vedrina istih nas je baš obradovala jedino što nismo mogli sa svima da podelimo razmišljanja jer ih je bilo bar 40. Predstavili smo im naš plan i program za tekuću sezonu kao i spisak zanimanja sa stepenom obrazovanja.:)\n- šivenje (tehnološki fakultet)\n- frizer (filološki fakultet)\n- čuvanje dece (rudarsko-geološki fakultet)\n- konobar (Diplomirani istoričar)\n- pekar (veterinarski fakultet)\nŠirok domen poslova koji je predat će se naći i na našoj stranici.\n(Poslodavac, sekretarica i VD Nikoloo)\nОбјавио Nikoloo у 03:53\nJoš par desetina prijava za posao preko intereneta i ništa. No, idemo sledeće: perem tepihe 120 din./ m2 a svaki treći po ceni od 100 din./ m2. Ne zaboravite da se razvijamo i širimo delatnosti u već sada napravljenoj kompaniji Nikoloo. Sto se tiće zapošljavanja u istoj na raspolaganju vam stoji direktor, mentor i vizor Nikola koji ce direktno odlučivati o vašoj sposobnosti za najrazličitije poslove. Posto u našoj (hmm, mojoj) kompaniji već sada postoje grane najrazlicitijih usluga, prilikom zaposljavanja mogu vam ponuditi neke u zavisnosti od vaših kvalifikacija :)))\n(Master inženjer, VD direktor)\nDUBINSKO RUČNO PRANJE\nОбјавио Nikoloo у 22:57


Čavić prvi ambasador Srbije na Tviteru - Srbija\nČavić prvi ambasador Srbije na Tviteru\nTuristička organizacija Srbije sa zadovoljstvom saopštava da će, u periodu od 12. do 19. maja 2014. prvi „ambasador“ Srbije na Tviteru biti naš proslavljeni olimpijac, Milorad Čavić, koji će korisnicima ove društvene mreže predstavljati turizam Srbije.\nU okviru godišnje promotivne kampanje posvećene mladima, Turistička organizacija Srbije pokrenula je projekat @lifestyleserbia (http://lifestyle.serbia.travel/) u okviru koga će svake nedelje prepustiti kontrolu nad zvaničnim Tviter nalogom kampanje (http://twitter.com/LifestyleSerbia) drugom pojedincu, koji svojim „tvitovima“ treba da predstavi Srbiju i njenu turističku ponudu, deleći informacije, savete, priče i fotografije u vezi sa izabranom nedeljnom temom (destinacijom ili festivalom u Srbiji).\nČavić, kao prvi „ambasador“ Srbije na Tviteru, koristiće ovu društvenu mrežu kako bi u nedelju dana predstavio turističke lepote Srbije sa akcentom na Kragujevac.\nOvom prilikom pozivamo sve zainteresovane korisnike Tvitera da nam se pridruže, postanu pratioci @lifestyleserbia naloga i aktivno se uključe u promociju naše zemlje i njenih turističkih atributa, postavljajući pitanja, dajući preporuke, savete, deleći fotografije svojih omiljenih mesta i aktivnosti u Srbiji.\nNedeljnog domaćina naloga biraće tročlani žiri sastavljen od zaposlenih u TOS-u, na osnovu predloga pratilaca TOS na društvenim mrežama. U obzir će biti uzeti svi državljani Srbije ili strani državljani koji bi tokom vođenja naloga boravili u Srbiji, koji koriste Tviter duže od 6 meseci i tečno govore engleski jezik.


INŽINJERSKA KOMORA FEDERACIJE BiH\nSEKCIJA INŽINJERA SIGURNOSTI\n28. april „Svjetski dan zaštite na radu"\nMeđunarodna organizacija rada od 2003. godine obilježava Svjetski dan sigurnosti i zaštite zdravlja na radu s naglaskom na prevenciju bolesti i ozljeda na radu, a u cilju promocije sigurnog, zdravog i dostojanstvenog rada za sve radnike. Navedeni datum je odabran kao uspomena na 28 smrtno stradalih u nesreći na radu na gradilištu u državi Connecticut u SAD. Sindikalni pokret od 1996. godine 28. april obilježava komemoracijom za sve žrtve profesionalnih bolesti i povreda na radu, sa jasnom porukom: „sjećamo se mrtvih, borimo se za žive".\nU preko 120 zemalja širom svijeta državne institucije, sindikalne organizacije, udruženja poslodavaca, te stručnjaci sigurnosti i zdravlja na radu organizuju razne aktivnosti povodom ovoga dana promovišući značaj prevencije povreda na radu i profesionalnih bolesti. Nažalost ove godine, zbog novonastale situacije, obilježavanje ovog datuma neće biti manifestacionog karaktera, ali se neće odustati od drugih vidova kampanje sa naglaskom na prevenciju bolesti i povreda na radu, u cilju unapređenja sigurnog, zdravog i dostojanstvenog rada za sve radnike u skladu sa Poveljom Europske unije o temeljnim ljudskim pravima.\nZaštita na radu je pravo radnika koje proističe iz međunarodnih konvencija, Ustava, zakonskih i podzakonskih propisa. Tek u uslovima pandemije virusa COVID-19 vidimo značaj zaštite zdravlja radnika koji su na prvoj liniji odbrane od ovog virusa. U toj borbi u ovoj vanrednoj situaciji radnici savjesno i odgovorno obavljaju svoje zadatke ne štedeći svoje zdravlje i zdravlje svojih porodica. U vrijeme pandemije virusa COVID-19 posebno su bitne mjere zaštite, naročito radnika zaposlenih u zdravstvu, trgovini, policiji, proizvodnji, medijima i svih drugih koji su pod direktnim uticajem i vjerovatnoćom da se mogu zaraziti virusom.\nGeneralno posmatrano, sigurnost i zaštita radnika u Federaciji, je na niskoj razini. Radnici su nedovoljno upućeni u problematiku i prava, sindikati nedovoljno jaki da okupe radnike i vrše utjecaj na vlast kako bi se donijeli adekvatni zakonski propisi i vršio adekvatan inspekcijski nadzor, a poslodavci nezainteresovani. Federacija nije u potpunosti iskazala interes za ovu oblast i potrebu hitnog usuglašavanja propisa sa Konvencijama MOR-a i evropskim sigurnosnim direktivama. Time bi poslodavcima naredila njihovu primjenu i zahtijevala da se obezbijede sigurna radna mjesta i dostojanstven rad. Vlast na svim nivoima organiziranja ne iskazuje brigu za oblast zaštite na radu i broj žrtava koji se iz godine u godinu povećava. Sve je veći broj invalida koje nije moguće rasporediti na adekvatna radna mjesta u kompanijama. Tek 2020. godine je donijet Zakon o zaštiti na radu, a 2021. četiri podzakonska akta-Pravilnika, čime je, može se reći, samo otpočeo proces.\nZbog ovakvog stanja, nevladin sektor i sindikati pokušavaju ukazati organima vlasti na neophodnost stvaranja pravnog okvira za poboljšanje. Pored toga i Sekcija inžinjera sigurnosti čiji su članovi inžinjeri zaštite na radu, inžinjeri sigurnosti i pomoći, inžinjeri zaštite od požara, inžinjeri zaštite na radu i životne sredine, koja je formirana 2020, pokušava ukazati na probleme iz ove oblasti i nudi rješenja koja su odavno prihvaćena u Evropskoj uniji i zemljama okruženja. Koliko će u tome uspjeti zavisi od odnosa državnih organa, ali ne smijemo odustati, jer je zaštita radnika bitan faktor u razvoju svake ekonomije.


Više od 100 apelacija na čekanju: Traga se za još 397 lica sa područja Sarajevsko-romanijske regije - Glas Srpske\nSrna 25.11.2020 14:52\nISTOČNO SARAJEVO - Predsjednik Organizacije poginulih boraca i zarobljenih civila Istočno Sarajevo Milka Kokot izjavila je danas da se još traga za 397 nestalih lica sa područja Sarajevsko-romanijske regije, kao i da je i dalje na čekanju oko 100 apelacija porodica nestalih za nadoknadu štete, koje je Ustavni sud proslijedio Tužilaštvu BiH.\n"Već 29 godina tražim svoje, a tako i ostali. Od 2005. godine nije riješena nijedna apelacije koje smo podnijeli da porodice imaju bilo kakvu odštetu", rekla je Kokotova.\n"Danas imamo situaciju da ljudi zbog nerazumijevanja nadležnosti i pogrešne informisanosti donose pogrešne zaključke. Objasnio sam da je mandat Tužilaštva BiH da od Suda zahtijeva naredbe za ekshumacije kada dobije zahtjeve od Instituta za nestala lica ili od neke policijske agencije", rekao je Kajganić.\nOn je istakao da u Tužilaštvu BiH ne smije biti problema kada je riječ o procesu traženja nestalih lica, te da nema razloga da od Suda ne traži naredbu kada zaprimi zahtjev.\nOn je naglasio da Tužilaštvo BiH nikada nije obustavilo ekshumaciju iz bilo kojeg razloga, te da razumije da porodice neće biti zadovoljne dok ne budu pronađena sva lica za kojim se traga.\n"Informacije na terenu je teško pronaći nakon 25 godina od stradanja. Ako se pojave nove informacije i za lokacije na području Sarajeva i ako Institut podnese zahtjev, Tužilaštvo će svoj dio posla uraditi", poručio je Kajganić.\n"Tu je problem i zavjera ćutanja na koju nailazimo", rekao je Perišić.\nOn je izrazio ubjeđenje da će proces pronalaska nestalih biti na mrtvoj tački sve dok institucije na nivou BiH i akteri iz ratnog vremena ne naprave neki koncenzus.


Vuk Jeremić | 09. okt 2021.\nSvega nekoliko dana nakon što je objavljeno istraživanje Međunarodnog konzorcijuma istraživačkih novinara, u kojima je učestvovao i portal Krik, list Informer došao je do „dokumentacije koja mnogo toga objašnjava“.\n„U subotu u Informeru objavićemo kompletan spisak i dokumentaciju iz koje se vidi koga sve danas, koliko i kako tačno tajkun Dragan Đilas plaća u Srbiji!!! Koje novinare, koje sve analitičare, organizacije i koje takozvane političare“, navodi se na internet stranici ovog dnevnog lista poručujući čitaocima da se spreme za šokantnu istinu.\nPrema rečima Stevana Dojčinovića, urednika portala Krik koji je učestvovao u istraživanju „Pandorini papiri“, po svemu sudeći, radi se o još jednom klasičnom spinu zamišljenom da poklopi dokaze o ofšor kompanijama ministra finansija i kuma predsednika Srbije.\n– Sumnjam, međutim, da će ta namera uroditi plodom i da će uspeti da javnost u Srbiji tako lako obmanu. U istraživanju „Pandorini papiri“ nije učestvovao samo Krik, u pitanju je globalan projekat čije se implikacije osećaju širom sveta. Srbija je trenutno jedina zemlja u svetu čiji državni organi ignorišu nalaze ovog istraživanja. Ukoliko tako i ostane, bojim se da će se do kraja ogoliti karakter društva u kojem živimo, ističe Dojčinović.\nUrednik Krika dodaje da su upravo međunarodne razmere istraživanja „Pandorini papiri“ razlog zbog kojeg one neće moći da budu skrajnute jednim izmišljenim istraživanjem.\n– Posledice ove priče tek će da se osete. Zbog toga, svi oni koji nalaze „Pandorinih papira“ danas ignorišu će, uveren sam, morati da se vrate na ovu priču, kaže Dojčinović.\nMedijski analitičar Ilir Gaši, u jednom ranijem „istraživanju“ Informera iz 2017. godine oglašen je kao član zavere da se sruši predsednik Aleksandar Vučić.\nZbog ovog istraživanja, on i druge ličnosti obuhvaćene „istraživanjem“ su podnele i krivične prijave, ali ih je tužilaštvo odbacilo.\nPrema njegovim rečima, motiv objavljivanja „Veritas papira“, istraživanja sličnog naziva, koje se vremenski poklapa sa istraživanjem „Pandorini papiri“ vrlo je transparentan.\n– Potpuno je očigledno da Informer pokušava da „pokrije“ efekat objavljivanja Pandora papira, odnosno priče o Siniši Malom i njegovim stanovima u Bugarskoj, i da usput još malo pritisne tu šačicu ljudi koji se i dalje usuđuju da kritikuju vlast. I naravno, da pljusne još malo blata na Dragana Đilasa. Tri u jednom, malo li je, kaže Gaši.\nOn dodaje da pokušava da zamisli kako izgleda biti „novinar ili urednik koji svaki bogovetni dan mora da izmisli nešto poput ovoga, koristeći isti stil i doslovno isti rečnik i napadajući iste ljude“.\n– Da sam na njihovom mestu, tražio bih beneficirani radni staž. U tom smislu, izbor imena „Veritas papiri“ predstavlja izvesni kreativni iskorak u odnosu na redovnu produkciju, što svakako treba pozdraviti, poručuje Gaši.\nTo što je namera paralelnog izveštaja očigledna medijski pismenom delu publike, prema rečima Radeta Veljanovskog, penzionisanog profesora Fakulteta političkih nauka, ne znači da je očigledna i publici kojima su takvi sadržaji prvenstveno namenjeni.\n– Mediji koje je i društvena mreža Tviter nedavno označila kao prodržavne, imaju zapravo odbrambenu funkciju. Oni, međutim, ne štite demokratski sistem, što je i obaveza profesionalnih medija, već štite režim od bilo kakve vrste kritike. Predstavnici vlasti, kao i njima bliski mediji, interes javnosti poistovećuju sa podrškom vladajućoj većini, kaže Veljanovski.\nGlavni urednik Informera Dragan Vučićević negirao je u izjavi za Danas ocene da je svojim istraživanjem “Veritas papiri” pokušao da skrene pažnju javnosti sa dokaza o ofšor kompanijama ministra finansija Siniše Malog i bivšeg direktora EMS-a Nikole Petrovića. Kako je istakao Vučićević, istraživački tim Informera je mesecima radio na ovoj priči i vreme objavljivanja nema veze sa objavljivanjem “Pandorinih papira”. Upitan o tome zbog čega i njihov istraživački poduhvat ima u svom nazivu reč “papiri” Vučićević je istakao da ćemo to saznati kada kupimo subotnje izdanje Informera. Osvrćući se na konferenciju za medije predsednika SSP-a Dragana Đilasa, na kojoj je rekao da je Informer sve informacije dobio od poreskih institucija, Vučićević je rekao da je to glupost i da su podatke o tome koje sve novinare, analitičare i eksperte Đilas finansira dobili analizom finansijskih izveštaja njegovih firmi koje su dostupne u Agenciji za privredne registre.\nPodsetimo, istraživanje nazvano „Pandorini papiri“, nastalo na osnovu procurelih dokumenata iz advokatskih kancelarija koje su registrovale ofšor kompanije, otkrilo je imena velikog broja ljudi širom sveta koji su imali registrovane firme i račune u poreskim rajevima. Među njima, našla su se imena i ministra finansija Siniše Malog i bivšeg direktora EMS-a Nikole Petrovića. Krik je u ovim dokumentima pronašao definitivnu potvrdu da je kompanija u vlasništvu Malog imala u svom vlasništvu 24 stana u Bugarskoj, što je Mali u više navrata negirao. Istraživanje je pokazalo da Mali, a ni Petrović, Agenciji za sprečavanje korupcije nisu prijavili vlasništvo ofšor firmi, iako je to bila njihova zakonska obaveza.\nInformer KRIK Pandora dokumenti\n← Ćirić: U Srbiji najveći pritisak trpe novinari istraživači i kritičari vlasti\nNobelova nagrada kao štit i pretnja – ko je Marija Resa →